sagorsarker/bangla-wikipedia huggingface dataset:
বেইব্লেড: মেটাল ফিউশন

বেইব্লেড মেটাল ফিউশন, যা নামেও পরিচিত। বেইব্লেড মেটাল ফিউশন জাপানি জনপ্রিয় মাঙ্গা। এর স্রষ্টা তাকাফুমি আদাচি।
বেইব্লেড ৪ টি মৌসুম এর মদ্ধে ১ ম:
বেইব্লেড মেটাল ফিউশান:
বেইব্লেড মেটাল ফিউশানের কাহিনী শুরু হয় জিঙ্গা হেগানে নামক বেইব্লেডার যে গ্রাম থেকে আসা ছেলে। যে শহরে আসে এবং সেখানে কেন্টা নামক ছেলের সাথে দেখা হয়। তারা খুবই শীঘ্রই বন্ধু হয়। জিঙ্গা হেগানে লাটিম দস্যু বেইহান্টার দের হারিয়ে কেন্টা ও তার বন্ধুদের রক্ষা করে। তাদের খারাপ সংঘটন ডার্ক নেবুলা সংঘটনের নেতা রাইইউগা কে হারায়। রাইইউগা একটি ছেলে যার একটি শক্তিশালী লাটিম বা বে আছে। তার বে বা লাটিমের নাম হল এল ড্রাগো। যা প্রচুর শক্তিশালী। জিঙ্গা হেগানের স্ট্রোম পেগাসাস একমাত্র বে বা লাটিম যা রাইউগার বে বা লাটিম এল ড্রাগোকে হারাতে সক্ষম হয়। পৃথিবীকে রক্ষা করে রাইউগা ও তার খারাপ শক্তি থেকে।
২য়: বেইব্লেড মেটাল মার্স্টাস:- রাউগাকে হারানো পর জিংগার অনের নাম হওয়ায় জিংগার ওনেক শত্রু হয়। তাই কে সবচেয়ে বেশি শক্তিধর তা দেখার জন্য "Beyblade World Championship Battle" শুরু হয়। সব বাধা উপেক্ষা করে জিংগার দল " Gan Gan Galaxy " নম্বর ১ হয়। অন্য দিকে "Beyblade World Championship Battle" কে ব্যবহার করে ডক্টর জিগারট সকল বে এর উপর তথ্য নিয়ে স্পাইরো ফক্স পাওয়ার বানায়। এই স্পাইরো ফক্স বিক্রির জন্য বিজ্ঞাপনে বার বার ব্যবহার করায় পরিবেশের ঐ স্থান টি ধ্বংস হচ্ছিল। এই স্পাইরো ফক্স ধ্বংস করে জিংগা পৃথিবীকে বাঁচালো।
৩য়: বেইব্লেড মেটাল ফুরি।
স্টার ফ্রগমেন্ট আকাস থেকে আসে ১০ ভাগে বিভক্ত হয়। তাদের বলা হয় লেজেনডারি ব্লেইডার। তাতারা ছিলেন ১০ জন : নাম সহ বে এর নাম:
১.জিংগা। (কজমিগ পেগাসাস)
২.কিয়োয়া। (লিওন)
৩.রাউগা (এল ড্রাগো ডিস্ট্রাকটর), পরবর্তিতে তার স্টার ফ্রেগমেন্ট কেন্টাকে (ফ্লেস স্টেজেটেরিও) দিয়েদেয়।
৪.ডাইনেমেস।
৫.টিজি। ( কেপসোকোডো)
৬.উকি। (এনুবিয়েস)
৭.আগুমা। (ক্রমাস)
৮.কিং। (ভেরিআইরেস)
৯.ক্রিস। (ওরায়ন)
১০.রাগো। (নেমেসেস)
তারা সবাই নেমেসেস (১০ নং বে) নামের একটি বে কে হারাতে জায়। যা কে বলে গড অফ ডিস্ট্রাকসন। তারা গড অফ ডিস্ট্রাকসন কে আটকায় তবুও গড অফ ডিস্ট্রাকসন বেচে যায়। সে পৃথিবী কে ধংস করতে চায়। তখনি জিংগা তাকে হারিয়ে পৃথিবীকে বঁাচায়।
বেইব্লেড মেটাল ফিউশন লিখেজেন শিশুতোষ লেখক তাকাফুমি আদাচি। এটা জাপানে কোরোকোরো কমিক নামক মাসিক ম্যাগাজিনে পরিবেশনা করে। যেটির কার্যক্রম ছিল ২০০৮ সালের সেপ্টেম্বর থেকে ২০১২ সালের ফেব্রুয়ারি পর্যন্ত। এরপর সগাকুকান ১১টি খন্ড সম্পূর্ণ করে। প্রথম খন্ড মুক্তি পায় ২০০৯ সালের ২৭ এ মার্চ এবং সর্বশেষ মুক্তি পায় ২০১২ সালের ২৪ শে মার্চ।
তুমি আসবে বলে (টেলিভিশন ধারাবাহিক)

তুমি আসবে বলে ভারতের একটি বাংলা ভাষার টেলিভিশন ধারাবাহিক নাটক। যেটি সোম থেকে শনি ভারতের সময় অনুযায়ী সন্ধ্যা ৭টায় সম্প্রচার করা হত। গতানুগতিক পারিবারিক নাট্যধারার বাইরে কিছুটা ভিন্নধারার গল্পের কারণে স্টার জলসার 'তুমি আসবে বলে' দর্শকহৃদয়ে আলাদা জায়গা করে নেয়। নচিকেতার বিখ্যাত একটি গানের লাইন 'তুমি আসবে বলে' থেকে নাটকটির নামকরণ করা হয়েছে।
রাহুল ও নন্দিনী একই কলেজে পড়ত। রাহুল নন্দিনীর সিনিয়র ছিল। রাহুল নন্দিনীকে ভালোবাসত। কিন্তু নন্দিনী তাকে ভালোবাসত না। একসময় নন্দিনীর বিয়ে হয়ে যায়। নন্দিনীর মেয়ে হয়। তারপর হঠাৎ এক গাড়ি দুর্ঘটনায় নন্দিনীর স্বামী মারা যায়। রাহুল নন্দিনীর মেয়েকে খুব ভালবাসত। নন্দিনীর মেয়ের ভালোবাসার টানে সে নন্দিনী কে বিয়ে করে। এভাবে কাহিনির সূত্রপাত হয়। এরপর,রাহুলের সৎমা রূপাঞ্জনার সাথে নন্দিনীর লড়াই শুরু হয়। নিজের স্বার্থের জন্য এই নারী কতটা জঘন্য, হিংস্র হতে পারে সেটা রূপাঞ্জনার নানা কর্মকাণ্ডে প্রকাশ পেলেও রাহুল মায়ের প্রতি অন্ধ ভালোবাসার কারণে তা উপলব্ধি করতে পারে না। নন্দিনী শাশুড়ি রূপাঞ্জনার সর্বনাশী ষড়যন্ত্র থেকে স্বামী রাহুল এবং কন্যা ঝুমঝুমিকে রক্ষা করতে তৎপর হয়। প্রতিকূল পরিবেশ পরিস্থিতির মোকাবেলা করতে গিয়ে দিশেহারা হয়ে পড়ে। তবুও নন্দিনী দমে যায় না, পরিবারের স্বার্থে সব ষড়যন্ত্রের জাল ছিন্ন করে চ্যালেঞ্জিং মনোভাব নিয়ে এগিয়ে যায়। এত কিছুর পরও স্বামী রাহুলের প্রতি তার ভালোবাসার প্রকাশ আগের মতোই অটুট। পারিবারিক জীবনের নানা ঘটনা ও সম্পর্কের বিচিত্র টানাপোড়েনের বিষয়গুলো চমৎকারভাবে ফুটে উঠছে দর্শকপ্রিয় বাংলা টিভি ধারাবাহিকটিতে।
'তুমি আসবে বলে' ধারাবাহিকে নন্দিনী এবং রাহুল চরিত্রে অভিনয় করেছেন যথাক্রমে সন্দীপ্তা সেন ও রাহুল ব্যানার্জি। নন্দিনী চরিত্রে সন্দীপ্তার হৃদয়ছোঁয়া অভিনয় ধারাবাহিক নাটকটি জনপ্রিয়তা পায়। রাহুল চরিত্রে ছোট পর্দা এবং বড় পর্দার তুখোড় অভিনেতা রাহুল ব্যানার্জির অভিনয় নাটকটিকে সমৃদ্ধ করেছে। 'তুমি আসবে বলে' ধারাবাহিক নাটকের জন্য সন্দীপ্তা এবং রাহুল অনেক পুরস্কার পেয়েছেন।
বাঁশপাতি

বাঁশপাতি বা বাঁশপাতা গাছ (বৈজ্ঞানিক নাম: "Podocarpus neriifolius") হচ্ছে পডোকারপাসি পরিবারের একটি উদ্ভিদ। এটি উষ্ণমণ্ডলীয় এবং উপউষ্ণমণ্ডলীয় অঞ্চলের হালকা জলজ বনে, সমুদ্রপৃষ্ঠ থেকে ৬৫০ থেকে ১৬০০ মিটার উচ্চতায় জন্মায়। এটির সত্যিকারের কোনো ফুল-ফল হয় না, বীজ নগ্নভাবে থাকে।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এই নগ্নবীজী উদ্ভিদটি ভারত, নেপাল, চীন, মিয়ানমার, থাইল্যান্ড, লাওস, কম্বোডিয়া, ভিয়েতনাম, মালয়েশিয়া, ইন্দোনেশিয়া, ব্রুনাই, ফিলিপাইন, পাপুয়া নিউ গিনি, সলোমন দ্বীপপুঞ্জ, এবং ফিজি দেশসমুহে জন্মে থাকে। বাংলাদেশের সিলেট ও চট্টগ্রাম অঞ্চলে জন্মে। মেঘালয়, আসাম, সিকিম, জাভা, আন্দামান দ্বীপপুঞ্জ ও সুমাত্রাসহ এশিয়া ও দক্ষিণ-পূর্ব এশিয়াতে এর বৈশ্বিক বিস্তৃতি রয়েছে।
র্দ্জোং-গ্সার-ম্খ্যেন-ব্র্ত্সে-ছোস-ক্যি-ব্লো-গ্রোস

র্দ্জোং-গ্সার-ম্খ্যেন-ব্র্ত্সে-ছোস-ক্যি-ব্লো-গ্রোস () (১৮৯৩-১৯৫৯) তিব্বতী বৌদ্ধধর্মের সা-স্ক্যা ধর্মসম্প্রদায়ের একজন বিখ্যাত পণ্ডিত ছিলেন, যিনি ধর্মসামপ্রদায় নিরপেক্ষ রিস-মেদ আন্দোলনের পুরোধা পুরুষ ছিলেন।
র্দ্জোং-গ্সার-ম্খ্যেন-ব্র্ত্সে-ছোস-ক্যি-ব্লো-গ্রোস ১৮৯৩ খ্রিষ্টাব্দে তিব্বতের খাম্স অঞ্চলের সা-ঙ্গান () নামক স্থানে ল্চাগ-গোং () পরিবারগোষ্ঠীতে জন্মগ্রহণ করেন। তার পিতার নাম ছিল রিগ-'দ্জিন-'গ্যুর-মেদ-ত্শে-দ্বাং-র্গ্যাল-পো () এবং মাতার নাম ছিল ত্শুল-খ্রিম্স-'ত্শো ()। জন্মের পর তার নাম রাখা হয় 'জাম-দ্ব্যাংস-ছোস-ক্যি-ব্লো-গ্রোস ()।
'জাম-দ্ব্যাংস-ছোস-ক্যি-ব্লো-গ্রোসকে 'জাম-দ্ব্যাংস-ম্খ্যেন-ব্র্ত্সে'-দ্বাং-পো () নামক সা-স্ক্যা ধর্মসম্প্রদায়ের বিখ্যাত পণ্ডিতের পুনর্জন্ম হিসেবে চিহ্নিত করে র্দ্জোং-গ্সার বৌদ্ধবিহার নিয়ে যাওয়া হয়। পরে ছোস-ক্যি-র্গ্যা-ম্ত্শো () নামক তৃতীয় কাহ-থোগ-সি-তু () উপাধিধারী লামার অনুরোধে তাকে কাহ-থোগ বৌদ্ধবিহারে অধিষ্ঠিত করা হয়। এই বিহারে তাকে শ্রমণের শপথ প্রদান করা হয়। পনেরো বছর বয়সে তাকে র্দ্জোং-গ্সার বৌদ্ধবিহারের প্রধান রূপে অধিষ্ঠিত করা হয়। 'জাম-দ্ব্যাংস-ব্লো-গ্তের-দ্বাং-পো () তাকে মার্গফল, হেবজ্র তন্ত্র ও র্গ্যুদ-স্দে-কুন-'দুস () নামক তন্ত্র সঙ্কলন সম্বন্ধে, ব্রাগ-রা-ঝাব্স-দ্রুং-ব্ক্রা-শিস-র্গ্যা-ম্ত্শো () তাকে বজ্রভৈরব ও মি-ত্রা-ব্র্গ্যা-র্ত্সা () সম্বন্ধে, ম্খান-ছেন-ব্সাম-গ্তান-ব্লো-গ্রোস () তাকে স্গ্রুব-থাব্স-কুন-'দুস () সম্বন্ধে, 'জাম-দ্ব্যাংস-ম্খ্যেন-রাব-ম্থা'-য়াস () তাকে কালচক্র তন্ত্র সম্বন্ধে, ব্ক্রা-শিস-ছোস-'ফেল () তাকে বজ্রকীলয় ও কালচক্র তন্ত্র সম্বন্ধে, র্গা-স্তোন-ঙ্গাগ-দ্বাং-লেগ্স-পা () তাকে মার্গফল সম্বন্ধে এবং কার্মা-ছোস-ক্যি-ন্যিন-ব্যেদ () নামক দশম জুর-মাং-দ্রুং-পা () উপাধিধারী লামা তাকে চক্রসম্বর ও মহামুদ্রা সম্বন্ধে শিক্ষাদান করেন। এছাড়া 'জিগ্স-মেদ-ব্স্তান-পা'ই-ন্যি-মা () নামক তৃতীয় র্দো-গ্রুব-ছেন রিন-পো-ছে () উপাধিধারী লামা এবং লাস-রাব-গ্লিং-পা () তার উল্লেখযোগ্য শিক্ষক ছিলেন।
কুড়ি বছর বয়সে তিনি গ্ঝান-ফান-ছোস-ক্যি-স্নাং-বা () এবং দ্বোন-স্তোদ-ম্খান-পো-'জাম-দ্ব্যাংস-ম্খ্যেন-রাব () নামক দুই বৌদ্ধ ভিক্ষুর সহযোগিতায় র্দ্জোং-গ্সার বৌদ্ধবিহারে খাম্স-ব্যেদ-মা-থাং () নামক একটি মহাবিদ্যালয় স্থাপন করেন। এই মহাবিদ্যালয় পরবর্তীকালে অসাম্প্রদায়িক শিক্ষাপ্রতিষ্ঠান হিসেবে গড়ে ওঠে যেখানে তিব্বতী বৌদ্ধধর্মের সমস্ত সম্প্রদায়ের শিক্ষা সম্বন্ধে অধ্যয়নের ব্যবস্থা করা হয়। এই মহাবিদ্যালয় ধীরে ধীরে অসাম্প্রদায়িক রিস-মেদ আন্দোলনের পীঠস্থানে পরিণত হয়। তিনি রোং-মে-'ছি-মেদ-দ্কার-মো-স্তাগ-ত্শাং () নামক স্থানে এই মহাবিদ্যালয়ের সাধনকেন্দ্র প্রতিষ্ঠা করেন।
ছাপ্পান্ন বছর বয়সে তিনি ত্শে-রিং-ছোস-ল্দান () নামক এক মহিলাকে বিবাহ করে ভিক্ষুর শপথ ত্যাগ করেন। ১৯৫২ খ্রিষ্টাব্দে এই দম্পতি র্দ্জোং-গ্সার বৌদ্ধবিহারের ওপরে একটি পর্বতগাত্রে খ্যুং-ছেন-দ্পাল-র্দ্জোং () নামক একটি সাধনকেন্দ্র স্থাপন করেন। ১৯৫৮ খ্রিষ্টাব্দে মূল বিহার সহ এই ভবনটি সম্পূর্ণ রূপে ধ্বংসপ্রাপ্ত হয়। ১৯৫৫ খ্রিষ্টাব্দে তিনি সাম্যবাদী চীনের বিরুদ্ধে খাম্স অঞ্চলের গণপ্রতিরোধের অনুমান করে র্দ্জোং-গ্সার বৌদ্ধবিহার ছেড়ে সিক্কিম পালিয়ে চলে যান, যেখানে ১৯৫৯ খ্রিষ্টাব্দে তার মৃত্যু ঘটে।
থুব-ব্স্তান-লুং-র্তোগ্স-ব্স্তান-'দ্জিন-'ফ্রিন-লাস

থুব-ব্স্তান-লুং-র্তোগ্স-ব্স্তান-'দ্জিন-'ফ্রিন-লাস () (১৯০৩-১৯৮৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতানব্বইতম দ্গা'-ল্দান-খ্রি-পা বা প্রধান ছিলেন।
থুব-ব্স্তান-লুং-র্তোগ্স-ব্স্তান-'দ্জিন-'ফ্রিন-লাস ১৯০৩ খ্রিষ্টাব্দে তিব্বতে জন্মগ্রহণ করেন। তাকে ব্লো-ব্জাং-লুং-র্তোগ্স-ব্স্তান-'দ্জিন-'ফ্রিন-লাস () নামক পঞ্চম লিং রিনপোছে উপাধিধারী লামার পুনর্জন্ম রূপে চিহ্নিত করা হয়। ১৯১২ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয়ে শিক্ষালাভের উদ্দেশ্যে ভর্তি হন। পরের বছর তিনি শ্রমণের শপথ গ্রহণ করেন এবং কুড়ি বছর বয়সে ত্রয়োদশ দলাই লামা তাকে ভিক্ষুর শপথ প্রদান করেন। ১৯৩৮ খ্রিষ্টাব্দে তিনি গ্যুতো তন্ত্র মহাবিদ্যালয়ের প্রধান হিসেবে অধিষ্ঠিত হন। ১৯৪০ খ্রিষ্টাব্দে তিনি চতুর্দশ দলাই লামার শিক্ষক হিসেবে দায়িত্ব লাভ করেন। ১৯৪৯ খ্রিষ্টাব্দে তিনি দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৯৬৫ খ্রিষ্টাব্দে ভারতের বুদ্ধগয়া শহরে তিনি দ্গা'-ল্দান বৌদ্ধবিহারের সাতানব্বইতম প্রধান হিসেবে নির্বাচিত হন।
ব্লো-ব্জাং-লুং-র্তোগ্স-ব্স্তান-'দ্জিন-'ফ্রিন-লাস

ব্লো-ব্জাং-লুং-র্তোগ্স-ব্স্তান-'দ্জিন-'ফ্রিন-লাস () (১৮৫৬-১৯০২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম লিং রিনপোছে উপাধিধারী বৌদ্ধ লামা ছিলেন।
ব্লো-ব্জাং-লুং-র্তোগ্স-ব্স্তান-'দ্জিন-'ফ্রিন-লাস ১৮৫৬ খ্রিষ্টাব্দে তিব্বতের খাম্স অঞ্চলে জন্মগ্রহণ করেন। তাকে ঙ্গাগ-দ্বাং-লুং-র্তোগ্স-য়োন-তান-র্গ্যা-ম্ত্শো () নামক চতুর্থ লিং রিনপোছে উপাধিধারী লামার পুনর্জন্ম রূপে চিহ্নিত করা হয়। তিনি দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয় ও গ্যুতো তন্ত্র মহাবিদ্যালয়ে শিক্ষালাভের উদ্দেশ্যে ভর্তি হন। পরবর্তীকালে তিনি গ্যুতো তন্ত্র মহাবিদ্যালয় ও দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৮৯৫ খ্রিষ্টাব্দে তিনি ত্রয়োদশ দলাই লামার শিক্ষক হিসেবে দায়িত্ব লাভ করেন।
ব্স্তান-'দ্জিন-লুং-র্তোগ্স-'ফ্রিন-লাস-ছোস-'ফাগ্স

ব্স্তান-'দ্জিন-লুং-র্তোগ্স-'ফ্রিন-লাস-ছোস-'ফাগ্স () (১৯৮৫-বর্তমান) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম লিং রিনপোছে উপাধিধারী বৌদ্ধ লামা ছিলেন।
ব্স্তান-'দ্জিন-লুং-র্তোগ্স-'ফ্রিন-লাস-ছোস-'ফাগ্স ১৯৮৫ খ্রিষ্টাব্দে ভারতের হিমাচল প্রদেশের ম্যাকলিয়ডগঞ্জ শহরে জন্মগ্রহণ করেন। ১৯৮৭ খ্রিষ্টাব্দে চতুর্দশ দলাই লামা তাকে থুব-ব্স্তান-লুং-র্তোগ্স-ব্স্তান-'দ্জিন-'ফ্রিন-লাস () নামক ষষ্ঠ লিং রিনপোছে উপাধিধারী বৌদ্ধ লামার পুনর্জন্ম রূপে চিহ্নিত করেন। আট বছর বয়স হলে চতুর্দশ দলাই লামা তাকে উপাসক, প্রব্রজ্যা ও শ্রমণের শপথ প্রদান করেন। এরপর তিনি দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয়ে শিক্ষালাভের উদ্দেশ্যে ভর্তি হন। ২০০৪ খ্রিষ্টাব্দের ৩০শে মার্চ চতুর্দশ দলাই লামা তাকে ভিক্ষুর শপথ প্রদান করেন।
ইসামু আকাসাকি

এই আবিষ্কারের এবং অন্যান্য কাজের জন্য তিনি ২০০৯ সালে উন্নত প্রযুক্তি বিষয়ে কিয়োটো পুরস্কার লাভ করেন। তিনি ২০১৪ সালে হিরোশি আমানো এবং সুজি নাকামুরার সাথে যৌথভাবে পদার্থবিজ্ঞানে নোবেল পুরস্কার লাভ করেন।
আকাসাকি জাপানের কাগোসিমা প্রিফেকচারে জন্মগ্রহণ করেন। তিনি ১৯৫২ সালে কিয়োটো বিশ্ববিদ্যালয় থেকে স্নাতক এবং ১৯৬৪ সালে নাগোয়া বিশ্ববিদ্যালয় থেকে ডক্টর অফ ইঞ্জিনিয়ারিং, ইলেক্ট্রনিক্সে ডিগ্রী লাভ করেন। ১৯৬০-এর পর থেকে তিনি GaN-ভিত্তিক নীল এলইডি-এর উপর কাজ শুরু করেন। Matsushita Research Institute Tokyo, Inc.(MRIT) নামক জায়গায় metal organic vapor phase epitaxy (MOVPE) এর ভিত্তিতে ধাপে ধাপে তিনি GaN ক্রিস্টাল এবং ইলেকট্রনিক বস্তুর গঠনের উন্নতি করতে থাকেন।
১৯৮১ সালে আকাসাকি নাগোয়া বিশ্ববিদ্যালয়ে MOVPE এর সাহায্যে GaN ক্রিস্টালের দারুণ উন্নয়ন করেন। ১৯৮৫ সালে তিনি এবং তার দল নিম্ন তাপমাত্রা বাফার লেয়ার প্রযুক্তির সাহায্যে নীলকান্তমণির উপর উচ্চ মানের GaN তৈরি করেন।
এই উচ্চমানের GaN কে ম্যাগণেসিয়ামে ডোপিং করে এবং তাৎক্ষনিকভাবে ইলেকট্রন ইররেডিয়েশন করে তারা ১৯৮৯ সালে পি-টাইপ GaN তৈরি করেন যার সাহায্যে তারা একইসালে GaN পি-এন জাংশন নীল/ইউভি এলইডি তৈরি করেন এবং ১৯৯০ সালে এন-টাইপ GaN এর পরিবাহিতার উপর নিয়ন্ত্রণ প্রতিষ্ঠা করেন এবং ১৯৯১ সালে সিলিকনে ডোপিং করে সংশ্লিষ্ট সঙ্কর ধাতু তৈরি করেন যা অধিক কার্যকরী পি-এন জাংশন লাইট এমিটিং এর গঠন ও নকশায় অসম গঠন(হেটারো স্ট্রাকচার) এবং একাধিক কোয়ান্টাম কূপের ব্যবহার নিশ্চিত করে।
১৯৯০ সালে তারা প্রথমবারের মত কক্ষ তাপমাত্রায় GaN থেকে উৎসাহিত হওয়ার মত নিঃসরণ দেখতে পান এবং ১৯৯৫ সালে উচ্চমানের AlGaN/GaN/GaInN কোয়ান্টাম কূপ যন্ত্রের পাল্সড কারেন্ট ইনজেকশনের সাহায্যে সেই নিঃসরণকে ৩৮৮ ন্যানোমিটার তরঙ্গদৈর্ঘ্যে উন্নীত করেন। তারা ১৯৯১ সালে কোয়ান্টাম সাইজ ইফেক্ট এবং ১৯৯৭ সালে কোয়ান্টাম কনফাইন্ড স্টার্ক ইফেক্ট লক্ষ করেন নাইট্রাইড সিস্টেমের মধ্যে, এবং ২০০০ সালে তাত্ত্বিকভাবে পাইজোইলেকট্রিক ফিল্ডের বিন্যাসগত নির্ভরতা এবং নন-/সেমি-পোলার GaN ক্রিস্টালের অস্তিত্ব প্রমাণ করেন। যা বর্তমান সময়ে অধিক কার্যকরী আলো নিঃসরণ যন্ত্র সৃষ্টিতে ঐ সমস্ত ক্রিস্টালের ব্যবহারের জন্য উৎপাদনের সংখ্যা বহুগুণে বাড়িয়ে দিয়েছে।
এসমস্ত আবিষ্কারের ভিত্তিতে অধ্যাপক আকাসাকি কিছু পেটেন্ট অর্জন করেন, রয়্যালটি লাভ করেন। নাগোয়া ইউনিভার্সিটি আকাসাকি ইন্সটিটিউট ২০০৬ সালের অক্টোবর মাসের ২০ তারিখ থেকে কার্যক্রম শুরু করে। এই প্রতিষ্ঠান তৈরির খরচ পেটেন্টের রয়্যালটি হিসেবে প্রাপ্ত অর্থ থেকে যোগান দেয়া হয় যে অর্থ নাগোয়া বিশ্ববিদ্যালয়ের অন্যান্য কাজেও ব্যয় করা হচ্ছিল। এই ইন্সটিটিউটে নীল এলইডি আবিষ্কারের ইতিহাস, গবেষণা ও উন্নয়নের উপর ভিত্তি করে এলইডি গ্যালারী তৈরি করা হয়েছে, গবেষণায় সহযোগী অফিস, সৃজনশীল গবেষণার জন্য ল্যাবরেটরি এবং সবার উপরে ৭ তলায় অধ্যাপক আকাসাকির অফিস অবস্থিত।
পথশিশু

পথশিশু হল সেইসব শিশু যারা দারিদ্র্য, গৃহহীনতা বা উভয়ের কারণে শহর, নগর বা গ্রামের রাস্তায় বসবাস করছে তারা।
বাংলাদেশে পথশিশুদের উপর কোনো সাম্প্রতিক পরিসংখ্যান উপলব্ধ নয়। বাংলাদেশ ইন্সটিটিউট অফ ডেভেলপমেন্ট স্টাডিজ কর্তৃক পরিচালিত "এস্টিমেশন অফ দ্য সাইজ অফ স্ট্রিট চিলড্রেন এন্ড দেয়ার প্রজেকশন ফর মেজর আরবান এরিয়াস অফ বাংলাদেশ, ২০০৫" নামক এক অনুসন্ধানকে ভিত্তি করে ইউনিসেফ পথশিশুদের সংখ্যা ৬৭০,০০০ নির্ধারণ করে। একই অনুসন্ধানে বলা হয়েছে যে এসব শিশুর ৩৬% রাজধানী ঢাকায় অবস্থিত। যদিও বাংলাদেশ গত কয়েক দশকে হিউম্যান ক্যাপিটাল ইনডেক্সে উন্নতি করেছে, (২০১৪ সালের ইউএনডিপির এইচডিআর অনুযায়ী এইচডিআই ০.৫৫৮ এবং বাংলাদেশ ১৮৭টি দেশ ও অঞ্চলের মধ্যে ১৪২তম), তবু এই শিশুরা এখনো সামাজিক শ্রেণিবিভাগের একদম সর্বনিম্ন স্তরে অবস্থান করছে। এই একই অনুসন্ধান অভিক্ষেপণ করে যে ২০১৪ সালে পথশিশুদের সংখ্যা বেড়ে দাঁড়াবে ১১ লাখ ৪০ হাজার।
বাংলাদেশ আবহাওয়া অধিদপ্তর

বাংলাদেশ আবহাওয়া অধিদপ্তর (সংক্ষেপেঃ"বিএমডি") বাংলাদেশ সরকারের প্রতিরক্ষা মন্ত্রণালয় কর্তৃক পরিচালিত একটি সংস্থা, যা দেশে আবহাওয়া বিষয়ক কার্যক্রম পরিচালনা করে।
আবহাওয়া উপাত্ত সংগ্রহ, বিশ্লেষণ ও পূর্বাভাস পদ্ধতির মান-উন্নয়নসহ দুর্যোগ ব্যবস্থাপনার জন্য অধিকতর নির্ভুল তথ্য প্রদান এবং আবহাওয়া পর্যবেক্ষণাগারসমূহের পরিচালনা ও ব্যবস্থাপনা এবং রাডার, উপগ্রহ কেন্দ্র ও কৃষি আবহাওয়া-সংক্রান্ত টেলিযোগাযোগ ব্যবস্থার মাধ্যমে আধুনিক কৃষি-ব্যবস্থাপনার বিকাশে সহায়তা প্রদান করার উদ্দেশ্যে এ প্রতিষ্ঠানটি কাজ করে থাকে।
১৮৬৭ সালে সর্বপ্রথম দেশের আবহাওয়া কার্যক্রম পর্যবেক্ষণ করার উদ্দেশ্যে বাংলাদেশের দক্ষিণ-পশ্চিমাঞ্চলীয় জেলা সাতক্ষীরায় একটি আবহাওয়া পর্যবেক্ষণ কেন্দ্র প্রতিষ্ঠা করা হয়। পরবর্তিতে ১৯৪৭ সালে এ সংস্থাটি নাম পরবর্তন করে পাকিস্তান আবহাওয়া সার্ভিস করা হয় এবং সর্বশেষ ১৯৭১ সালে দেশের স্বাধীনতার পর এটি বাংলাদেশ আবহাওয়া বিভাগ হয়ে ওঠে।
হারকিউলিস মথ

হারকিউলিস মথ ("Coscinocera hercules") হল স্যাটারনিডি পরিবারের এক প্রজাতির প্রজাপতি ( মথ ) যা পাপুয়া নিউগিনি এবং উত্তর অস্ট্রেলিয়ার স্থানীয় অধিবাসী। মাদী হারকিউলিস মথের পাখার বিস্তার প্রায় ২৭ সেন্টিমিটার যা পৃথিবীতে প্রাপ্ত যেকোন মথের পাখার বিস্তারের চাইতে অধিক বিস্তৃত। এছাড়া এখন পর্যন্ত প্রাপ্ত তথ্য অনুসারে এর পাখার তলের আয়তন (৩০০ বর্গ সেন্টিমিটার) জীবিত যেকোন পতঙ্গের মধ্যে সর্বাধিক।
পূর্ণাঙ্গ মথ কোন আহার করে না এবং স্বল্পজীবি। ধূসর-নীল রঙের শূককীট সাধারণত দৈর্ঘে্য ১২ সেন্টিমিটার এবং ওজনে ২৯ গ্রাম পর্যন্ত হয়। এসব শুককীট বৃষ্টি অরণ্যের কয়েক প্রজাতির উদ্ভিদের পাতা খেয়ে জীবনধারণ করে, তথাপি ব্লিডিং হার্ট নামের এক ধরনের গাছের পাতা এদের সবচাইতে পছন্দের।
এই মথে সম্পূর্ণ রূপান্তর ঘটে থাকে। পূর্ণাঙ্গ পুরুষ মথ সঙ্গমের উদ্দেশ্যে পূর্ণাঙ্গ মাদী মথকে পাবার জন্য উড্ডয়ন শুরু করে। মাদী মথ এক ধরনের ফেরোমোন নিঃসরণ করে যা পুরুষ মথকে প্রায় দুই কিলোমিটার দূর থেকে পর্যন্ত আকৃষ্ট করতে পারে। 
মাদী মথ এককভাবে অথবা ছোট্ট পুঞ্জে সাধারণত প্রায় ৮০ থেকে ১০০ টি ডিম পাড়ে। এ সংখ্যা কখনো কখনো ৩০০ পর্যন্ত হতে পারে। ডিমগুলো পোষক উদ্ভিদের পাতার গায়ে আঠারো মতো লেগে থাকে। আকারে এসব ডিম দেয়াশলাইয়ের কাঠির অগ্রভাগের মতো এবং দেখতে কমলা রঙের হয়। ডিম ফুটতে প্রায় ১৪ দিন অতিবাহিত হয়। ফুটে বের হওয়া নবীন শূককীটেরা পোষক গাছের পাতা খেতে শুরু করে। যতক্ষণ পর্যন্ত না পরিণত আকার নিচ্ছে ততক্ষণ পর্যন্ত তারা খাবার-দাবার চালিয়ে যায়। এরই মাঝে একের পর এক চলতে থাকে মোচন, অর্থাৎ বহিঃত্বকের ঝরে পড়া। শূককীটের একেবারে নবীন দশাটি সাদা এবং মোমের মতো হয় এবং গায়ে কালো ডোরাকাটা দাগ থাকে। দ্বিতীয় ও তৃতীয় ইনস্টারের শূককীটগুলোর দেহের শেষদিকের কয়েকটি খণ্ডে বাদামী তাপ্পি রয়েছে। এছাড়াও এদের গায়ের বড় কাঁটাগুলোতে রয়েছে ছোটছোট কাঁটা। শূককীট দশার পরিণত পর্যায়ে এসে এরা রেশম উৎপাদন করে এবং তা দিয়ে বড় আকারের গুটি বুনে যা গাছের সাথে লেগে থাকে। শূককীটেরা তখন সেই গুটির ভেতর ঢুকে যায় এবং সেখানেই শূককীট থেকে মূককীটে পরিণত হয় যা পরবর্তীতে পূর্ণাঙ্গ মথ হয়ে বেরিয়ে আসে।
ওয়ান ব্যাংক পিএলসি

ওয়ান ব্যাংক পিএলসি বাংলাদেশের বেসরকারি খাতের একটি বাণিজ্যিক ব্যাংক। এটি ১৯৯৯ সালে কার্যক্রম শুরু করে। ব্যাংকটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জ -এ নিবন্ধিত।
- ওয়ান ব্যাংক-কে বাংলাদেশের ব্যাংকিং খাতে রোল মডেল হিসাবে প্রতিষ্ঠিত করা।- গ্রাহকের চাহিদা পূরণ, জনগণের চাহিদা পুরন|
বর্তমানে ব্যাংকটি বিভিন্ন ধরনের সেবা দিচ্ছে -
বর্তমানে (জুলাই,২০২০) ১০৫ টি শাখা আছে। 
বর্তমানে (অক্টোবর, ২০১৯) ১০৮টি এটিএম আছে।
আইএফআইসি ব্যাংক পিএলসি

আইএফআইসি ব্যাংক পিএলসি বাংলাদেশের একটি বেসরকারি বাণিজ্যিক ব্যাংক। এটি ১৯৭৬ সালে যাত্রা শুরু করে। আইএফআইসি ব্যাংক ২০১৩ সালের নভেম্বরে একটি পূর্ণাঙ্গ ইসলামী বা শরিয়াহ-ভিত্তিক ব্যাংক হওয়ার সিদ্ধান্ত নিয়েছে।
ইন্টারন্যাশনাল ফাইনান্স ইনভেস্টমেন্ট অ্যান্ড কমার্স (আইএফআইসি) ব্যাংক লিমিটেড বাংলাদেশ সরকার ও বেসরকারি উদ্যোক্তা নিয়ে ১৯৭৬ সালে গঠিত হয়। ১৯৮৩ সালে সরকার ব্যাংক বেসরকারি খাতে ছেড়ে দেয়া শুরু করলে আইএফআইসি ব্যাংক পুরাপুরি বেসরকারি খাতে চলে যায়। বর্তমানে ব্যাংকটিতে ৩২.৭৫% শেয়ার সরকারের এবং বাকি অংশ পরিচালক, উদ্যোক্তা ও সাধারণ জনগণের।
বর্তমানে ব্যাংকটি বিভিন্ন ধরনের সেবা দিচ্ছে -
মোট শাখা সংখ্যা ১৭০ টি।
মোট উপশাখা সংখ্যা ১০৭৩ টি।
ব্লো-ব্জাং-ন্যি-মা-দ্পাল-ব্জাং-পো

ব্লো-ব্জাং-ন্যি-মা-দ্পাল-ব্জাং-পো () (১৯২৯-২০০৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের শততম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-ন্যি-মা-দ্পাল-ব্জাং-পো ১৯২৯ খ্রিষ্টাব্দে তিব্বতের ছাংমারসিং নামক স্থানে জন্মগ্রহণ করেন। তার পিতার নাম ছিল ব্লো-ব্জাং-ত্শে-রিং () এবং মাতার নাম ছিল য়ে-শেস-ল্হা-মো ()। ১৯৪৫ খ্রিষ্টাব্দে তিনি দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয়ে শিক্ষালাভের উদ্দেশ্যে ভর্তি হন। পরবর্তীকালে চীন তিব্বত আক্রমণ করলে তিনি ভারত পালিয়ে গিয়ে বক্সার অঞ্চলে ধর্মশিক্ষা করেন। কিন্তু অপুষ্টিজনিত কারণে তিনি যক্ষ্মা রোগে আক্রান্ত হন এবং দুই বছর দক্ষিণ ভারতে চিকিৎসাধীন থাকেন। সুস্থ হয়ে ফিরে এসে তিনি বারাণসী শহরের সম্পূর্ণানন্দ সংস্কৃত বিশ্ববিদ্যালয় থেকে শিক্ষালাভ করে আচার্য উপাধি লাভ করেন। এরপর তিনি গ্যুমে তন্ত্র মহাবিদ্যালয় থেকে তন্ত্র শিক্ষা লাভ করেন এবং ১৯৭৪ খ্রিষ্টাব্দে এই মহাবিদ্যালয়ের প্রধান হিসেবে অধিষ্ঠিত হন। ১৯৭৬ খ্রিষ্টাব্দে চতুর্দশ দলাই লামার ব্যক্তিগত বৌদ্ধবিহার র্নাম-র্গ্যাল বৌদ্ধবিহারের প্রধান হিসেবে তাকে আনুষ্ঠানিক ভাবে অধিষ্ঠিত করা হয় এবং এই পদে তিনি দশ বছর থাকেন। ১৯৮৩ খ্রিষ্টাব্দে তিনি দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন ও দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয়ে অধ্যাপনা করেন। ১৯৯৪ খ্রিষ্টাব্দে তিনি দ্গা'-ল্দান বৌদ্ধবিহারের শততম প্রধান হিসেবে নির্বাচিত হন এবং ২০০২ খ্রিষ্টাব্দ পর্যন্ত এই পদে থাকেন।
ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শো

ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শো () (১৯৪২-বর্তমান) তিব্বতী বৌদ্ধধর্মের দ্গে-লুগ্স ধর্মসম্প্রদায়ের একাদশ কির-তি রিন-পো-ছে () উপাধিধারী বৌদ্ধ লামা ছিলেন।
ব্লো-ব্জাং-ব্স্তান-'দ্জিন-'জিগ্স-মেদ-য়ে-শেস-র্গ্যা-ম্ত্শো ১৯৪২ খ্রিষ্টাব্দে তিব্বতের আমদো অঞ্চলে জন্মগ্রহণ করেন। ১৯৪৬ খ্রিষ্টাব্দে তাকে ঙ্গাগ-দ্বাং-ব্লো-ব্জাং-ব্স্তান-পা-ত্শে-রিং () নামক দশম কির-তি রিন-পো-ছে () উপাধিধারী লামার পুনর্জন্ম রূপে চিহ্নিত করা হয় ও পরের বছর তাকে স্তাগ-ত্শাং-ল্হা-মো () বৌদ্ধবিহারের প্রধানের পদে অধিষ্ঠিত করা হয়। ১৯৪৯ খ্রিষ্টাব্দে চীন তিব্বত আক্রমণ করলে তিনি ভারত পালিয়ে যান।। ১৯৬২ খ্রিষতাব্দে চতুর্দশ দলাই লামা তাকে ভিক্ষুর শপথ প্রদান করেন। ১৯৬০ থেকে ১৯৬৪ খ্রিষ্টাব্দের মধ্যে তিনি বক্সার ও ডালহৌসি শহরে বৌদ্ধধর্মে শিক্ষালাভ করেন। ১৯৬৮ খ্রিষতাব্দে তিনি দার্জিলিংয়ের গাদেন তাশি ছোলিং বিহারের প্রশাসনিক দায়িত্ব গ্রহণ করেন। এই সময় তিনি বারাণসী শহরে অবস্থিত কেন্দ্রীয় তিব্বতী অধ্যয়ন বিশ্ববিদ্যালয় থেকে নয় বছর ধরে শিক্ষালাভ করে শাস্ত্রী এবং আচার্য্য উপাধি লাভ করেন। ১৯৭৮ খ্রিষ্টাব্দ থেকে প্রায় এক দশক ধরে তিনি হিমাচল প্রদেশের ধর্মশালা শহরে অবস্থিত লাইব্রেরী অব টিবেটান ওয়ার্কস অ্যান্ড আর্কাইভস প্রতিষ্ঠানে গবেষণারত থাকেন। এই সময় তিনি সিক্কিমের গ্যাংটক শহরে অবস্থিত নামগ্যাল তিব্বত অধ্যয়ন সংস্থানের প্রশাসনিক কার্যে চতুর্দশ দলাই লামার প্রতিনিধি হিসেবে দায়িত্ব পালন করেন। ১৯৮৪ খ্রিষ্টাব্দে তিনি তিব্বতের নির্বাসিত সরকারের প্রতিনিধি রূপে তিনি তিব্বত ও চীন যাত্রা করেন। ১৯৮৭ খ্রিষ্টাব্দের পর থেকে তিনি তিব্বতের নির্বাসিত সরকারের বিভিন্ন প্রশাসনিক দায়িত্ব পালন করেন। ১৯৯২ খ্রিষতাব্দে তিনি ধর্মশালা শহরে তিব্বতী অধ্যয়নের একটি শিক্ষাকেন্দ্র স্থাপন করেন। ১৯৯৭ খ্রিষ্টাব্দে তিনি তিব্বতের নির্বাসিত সরকারের ধর্ম ও সংস্কৃতি বিষয়ক মন্ত্রকের দায়িত্ব গ্রহণ করেন। এই সময় তিনি "এশিয়ান বুদ্ধিষ্ট কনফারেন্স ফর পিস" নামক ধর্মসভার সহসভাপতিত্ব করেন।
আবু হোসেন সরকার

আবু হোসেন সরকার (জন্ম: ১৮৯৪ ইং - মৃত্যু: ১৯৬৯ সালের ২৭ এপ্রিল) পূর্ব পাকিস্তানের মুখ্যমন্ত্রী ছিলেন।
আবু হোসেন সরকার ১৮৯৪ সালে গাইবান্ধা জেলার সাদুল্লাপুর উপজেলার খোর্দ্দ কোমরপুর এ জন্মগ্রহণ করেন। কৈশোরে স্বদেশী আন্দোলনে সক্রিয় অংশগ্রহণের ফলে তার পড়াশোনা ব্যাহত হয় এবং আন্দোলনকালে তিনি গ্রেফতার হন (১৯১১)। ১৯১৫ সালে তিনি প্রবেশিকা পরীক্ষায় উত্তীর্ণ হন। স্নাতক ও বি.এল ডিগ্রি লাভের পর তিনি রংপুর জেলা কোর্টে আইন ব্যবসা শুরু করেন।
একজন কংগ্রেস কর্মী হিসেবে আবু হোসেন সরকার জাতীয় আন্দোলনে সক্রিয় অংশগ্রহণ করেন এবং কয়েকবার কারাবরণ করেন। কংগ্রেস নেতাদের সংগে কিছু মতবিরোধের কারণে তিনি কংগ্রেসের রাজনীতি ত্যাগ করে ১৯৩৫ সালে এ.কে ফজলুল হক-এর কৃষক-প্রজা পার্টিতে যোগ দেন। কৃষক-প্রজা পার্টির প্রার্থী হিসেবে তিনি ১৯৩৭ সালে বঙ্গীয় আইনসভার সদস্য নির্বাচিত হন। এ.কে ফজলুল হকের নেতৃত্বে ১৯৫৩ সালে কৃষক শ্রমিক পার্টি গঠনে তিনি গুরুত্বপূর্ণ ভূমিকা রাখেন। আবু হোসেন সরকার যুক্তফ্রন্টের প্রার্থী হিসেবে ১৯৫৪ সালে পূর্ব বাংলা প্রাদেশিক পরিষদের সদস্য নির্বাচিত হন। তিনি ১৯৫৫ সালে পাকিস্তানের প্রধানমন্ত্রী মোহাম্মদ আলী চৌধুরীর কেন্দ্রীয় মন্ত্রিসভায় স্বাস্থ্যমন্ত্রী ছিলেন।
আবু হোসেন সরকার ১৯৫৫ সালের জুন থেকে ১৯৫৬ সালের আগস্ট মাস পর্যন্ত পূর্ব বাংলার মুখ্যমন্ত্রী ছিলেন। তার সরকারের বিভিন্ন কর্মকাণ্ডের মধ্যে সর্বাধিক উল্লেখযোগ্য ছিল একুশে ফেব্রুয়ারিকে শহীদ দিবস হিসেবে স্বীকৃতি দান ও সরকারি ছুটির দিন ঘোষণা, ঢাকা মেডিক্যাল কলেজ হোস্টেল প্রাঙ্গণে কেন্দ্রীয় শহীদ মিনারের ভিত্তি স্থাপন এবং বাংলা একাডেমী প্রতিষ্ঠা। ১৯৫৬ সালের মাঝামাঝি সময়ে আকস্মিকভাবে খাদ্যদ্রব্যের মূল্য বৃদ্ধি পায় এবং বাজারে খাদ্যশস্যের ঘাটতি দেখা যায়। সরকার কর্তৃক খাদ্যশস্যের রেশনিং ব্যবস্থা রহিত করার ফলেই এই অবস্থার সৃষ্টি হয় বলে অনেকে অভিযোগ করেন। দ্রব্যমূল্য বৃদ্ধির প্রতিবাদে আগস্ট মাসের শেষে ঢাকার রাজপথে এক বিশাল ভূখা মিছিল বের হলে সঙ্গে সঙ্গে তিনি মুখ্যমন্ত্রীর পদ থেকে পদত্যাগ করেন (৩০ আগস্ট ১৯৫৬)। আবু হোসেন সরকার ১৯৫৬ থেকে ১৯৫৮ সাল পর্যন্ত পূর্ব পাকিস্তানের প্রাদেশিক পরিষদে বিরোধী সংসদীয় দলের নেতা এবং কৃষক-শ্রমিক পার্টির সভাপতি ছিলেন। আইয়ুব খানের সামরিক সরকার তার উপর নির্বাচনী নিষেধাজ্ঞা (এবডো) আরোপ করে। হোসেন শহীদ সোহরাওয়ার্দীর নেতৃত্বে ১৯৬২ সালে ন্যাশনাল ডেমোক্র্যাটিক ফ্রন্ট (এনডিএফ) গঠনে তিনি গুরুত্বপূর্ণ ভূমিকা রাখেন এবং দেশে গণতন্ত্র পুনরুদ্ধারের আন্দোলনে অংশগ্রহণ করেন।
আবু হোসেন সরকার ১৯৬৯ সালের ১৭ এপ্রিল ঢাকায় মৃত্যুবরণ করেন।
ইস্টার্ণ ব্যাংক পিএলসি

ইস্টার্ণ ব্যাংক পিএলসি (সংক্ষেপে ইবিপিএলসি) বাংলাদেশের বেসরকারি খাতের একটি বাণিজ্যিক ব্যাংক। এটি ১৯৯২ সালে কার্যক্রম শুরু করে। বর্তমানে ব্যাংকটি কর্পোরেট ব্যাংকিং সেবায় বেশ জনপ্রিয়তা অর্জন করেছে। ব্যাংকটি ২০০৫ সালে ঢাকা ও চট্টগ্রাম স্টক এক্সচেঞ্জে নিবন্ধিত হয়। বর্তমানে ইস্টার্ণ ব্যাংক ৮৯টি শাখায় তাদের কার্যক্রম পরিচালনা করে।
১৯৯২ সালের ১৬ আগস্ট ইস্টার্ণ ব্যাংক লিমিটেডের যাত্রা শুরু হয়। এর আগে ইবিএল “বিসিসিআই ব্যাংক” নামে পরিচালিত হচ্ছিল। পরবর্তীতে বিসিসিআই ব্যাংক বন্ধ হয়ে গেলে এটি ইস্টার্ণ ব্যাংক লিমিটেডে রূপান্তরিত হয়।
ইবিএল বিভিন্ন ধরনের ব্যাংকিং পরিসেবা দিয়ে থাকে। যার মধ্য রয়েছে:
মার্কেন্টাইল ব্যাংক পিএলসি

মার্কেন্টাইল ব্যাংক পিএলসি বাংলাদেশের একটি বাণিজ্যিক ব্যাংক। ব্যাংকটি ২০ মে ১৯৯৯ সালে প্রতিষ্ঠিত এবং বাণিজ্যিক যাত্রা শুরু করে ২০ মে, ১৯৯৯ সালে।
ব্যাংক কোম্পানি আইন, ১৯৯১ -এর অধীনে পাবলিক লিমিটেড কোম্পানি হিসাবে এটি ১৯৯৯ সালে যাত্রা শুরু করে। প্রতিষ্ঠাতা চেয়ারম্যান ছিলেন আব্দুল জলিল ২০০৪ সালের ১৬ ফেব্রুয়ারি ঢাকা স্টক এক্সচেঞ্জ এবং ২৬ ফেব্রুয়ারি, ২০০৪ সালে চট্টগ্রাম স্টক এক্সচেঞ্জ -এ নিবন্ধিত হয়।
মার্কেন্টাইল ব্যাংক পিএলসি বিভিন্ন ধরনের ব্যাংকিং পরিসেবা দিয়ে থাকে। যার মধ্য রয়েছে -
বর্তমানে (অক্টোবর, ২০১৯) ব্যাংকিং শাখা ১৪০টি। সবগুলো শাখা অনলাইন। ব্যাংকটির ৫টি এসএমই শাখা আছে।
বর্তমানে (ডিসেম্বর, ২০১৩) এটিএম বুথ সংখ্যা ১২০ টি। 
মার্কেন্টাইল ব্যাংকের মোবাইল ব্যাংকিং "মাইক্যাশ" চালু আছে।
ন্যাশনাল ক্রেডিট এন্ড কমার্স ব্যাংক পিএলসি

এনসিসি ব্যাংক পিএলসি বাংলাদেশের একটি বেসরকারি বাণিজ্যিক ব্যাংক। ব্যাংকটি ঢাকা স্টক এক্সচেঞ্জ এবং চট্টগ্রাম স্টক এক্সচেঞ্জ -এ নিবন্ধিত।
বিনিয়োগ কোম্পানি হিসাবে ১৯৮৫ সালে এনসিসি ব্যাংক গঠন করা হয় শিল্প ও বাণিজ্য খাতকে সহায়তা করার উদ্দেশ্যে। ১৯৯২ সালে পর্যন্ত এটি ১৬টি শাখা নিয়ে পরিচালিত হয়। এবপর ১৯৯৩ সালে বাংলাদেশ ব্যাংক এর অনুমতিক্রমে পূর্ণ বেসরকারি বাণিজ্যিক ব্যাংক হিসেবে যাত্রা শুরু করে। 
এনসিসি ব্যাংক পিএলসি গ্রাহকদের চাহিদা অনুযায়ী বিভিন্ন ধরনের ব্যাংকিং পরিসেবা দিয়ে থাকে।
বর্তমানে (January 2025) ব্যাংকিং শাখা ১২৯টি (এবং উপশাখা ৯টি)।
বর্তমানে (September, 2022) এটিএম বুথ সংখ্যা 149 টি। 
বর্তমানে এনসিসি ব্যাংকের মোবাইল ব্যাংকিং চালু আছে।
মথ

মথ হল প্রজাপতির সাথে সম্পর্কিত এবং লেপিডোপ্টেরা বর্গের অন্তর্গত কীটের একটি প্যারাফাইলেটিক দল। লেপিডোপ্টেরা বর্গের অধিকাংশ প্রজাতিই হল এই সকল মথ। প্রায় ১৬০০০০ টি প্রজাতি নিয়ে এই মথের দল গঠিত যাদের অনেকগুলোর বর্ণনা এখনো অসম্পূর্ণ। মথের অধিকাংশ প্রজাতি নিশাচর, তথাপি ক্রেপাসকুলার এবং দিবাচর প্রজাতিও বিদ্যমান।মথকে আঙ্গুল দিয়ে ধরলে আঙ্গুলে মথের পাখার রং লেগে যায় । 
প্রজাপতির অনেক আগেই মথেরা বিবর্তিত হয়েছিল। মথের সবচেয়ে পুরনো জীবাশ্ম নথির বয়স প্রায় ১৯ কোটি বছর। মথ ও প্রজাপতি উভয়েই সপুষ্পক উদ্ভিদের সাথে সহবিবর্তিত হয়েছে বলে ধারণা করা হয়, কারণ লেপিডোপ্টেরার আধুনিক প্রজাতিগুলোর শূককীট এবং পূর্ণাঙ্গ কীট সপুষ্পক উদ্ভিদের উপরই জীবন ধারণ করে। ইতিহাসের সবচেয়ে গোড়ার দিকের যে প্রজাতিটিকে মথের পূর্বপুরুষ বলে ধারণা করা হয় সেটি হল আর্কিওলেপিস মেইন, যার জীবাশ্মখন্ড কেডিসফ্লাইয়ের শিরার মতো আঁশময় পাখা ধারণ করে।
আর্কিওলেপিস

আর্কিওলেপিস ("Archaeolepis mane") হল এখন পর্যন্ত জানা সবচাইতে গোড়ার দিকের লেপিডোপ্টেরার একটি জীবাশ্ম। জীবাশ্মটির বয়স ১৯ কোটি বছর বলে ধারণা করা হয়। এর এক জোড়া পাখা রয়েছে যা বৈশিষ্ট্যগতভাবে ট্রাইকোপ্টেরাতে (কেডিসফ্লাই) প্রাপ্ত পাখার শিরাবিন্যাসের সাথে সামঞ্জস্যপূর্ণ।
জীবাশ্মটি যুক্তরাজ্যের ডরসেটে পাওয়া গিয়েছিল।
মেষশৃঙ্গ

মেষশৃঙ্গ বা অজাগন্ধিনি বা মধুনাশিনি বা গুড় মার (বৈজ্ঞানিক নাম: "Gymnema sylvestre") হচ্ছে ক্রান্তীয় এশিয়া, চীন, আরব উপদ্বীপ, আফ্রিকা এবং অস্ট্রেলিয়া উষ্ণমণ্ডলীয় অঞ্চলের ভেষজ উদ্ভিদ। এর হিন্দি শব্দ "গুড়মার", যার অর্থ "চিনির বিনাশক"।
পাতা এবং নিষ্কাশনে জিমনেমিক অ্যাসিড থাকে, বৃহৎ বায়োঅ্যাকটিভ উপাদান যা অস্থায়ীভাবে মিষ্টি স্বাদকে দমন করতে জিহ্বায় স্বাদ রিসেপ্টরগুলির সাথে যোগাযোগ করে।
এটি একটি কাষ্ঠল লতা। এর ফুল ছোট ও হলুদ বর্ণের হয়। পাতা রোমশ, সরল, প্রতিমূখ। ভারতে বাণিজ্যিক ভাবে এর পাউডার বিক্রি হয়। নানা রোগ নিরাময় এর উদ্দেশ্যে। ডায়াবেটিস ও মেদ কমানোর জন্য বহু মানুষ এটি ব্যবহার করেন। এটি বহু রোগ নিরাময় করে।
প্রাইম ব্যাংক পিএলসি

প্রাইম ব্যাংক পিএলসি বাংলাদেশের বেসরকারি খাতের অন্যতম একটি বাণিজ্যিক ব্যাংক। এটি ১৯৯৫ সালে যাত্রা শুরু করে। ব্যাংকটি ঢাকা স্টক এক্সচেঞ্জ এবং চট্টগ্রাম স্টক এক্সচেঞ্জ -এ নিবন্ধিত।
প্রাইম ব্যাংক ১৭ এপ্রিল ১৯৯৫ সালে গঠিত হয় এবং বাণিজ্যিক যাত্রা শুরু করে।
প্রাইম ব্যাংক ব্যাংক লিমিটেড গ্রাহকদের চাহিদা অনুযায়ী বিভিন্ন ধরনের ব্যাংকিং পরিসেবা দিয়ে থাকে।
বর্তমানে (ডিসেম্বর, ২০১৩) ব্যাংকিং শাখা ১১৭টি এবং এসএমই ব্রাঞ্চ ১৭টি।
বর্তমানে (ডিসেম্বর, ২০১৩) এটিএম বুথ সংখ্যা ১৫১ টি। 
প্রাইম ব্যাংক ইন্টারনেট ব্যাংকিং
আল-আরাফাহ্ ইসলামী ব্যাংক পিএলসি

আল-আরাফাহ্ ইসলামী ব্যাংক পিএলসি. বাংলাদেশের বেসরকারি খাতে ইসলামী শরিয়াভিত্তিক একটি বাণিজ্যিক ব্যাংক। এটি ১৯৯৫ সালে যাত্রা শুরু করে। ব্যাংকটি ঢাকা স্টক এক্সচেঞ্জ এবং চট্টগ্রাম স্টক এক্সচেঞ্জ -এ নিবন্ধিত।
আল-আরাফাহ্ ইসলামী ব্যাংক পিএলসি. ১৮ জুন, ১৯৯৫ সালে গঠিত হয় এবং বাণিজ্যিক যাত্রা শুরু করে ২৭ সেপ্টেম্বর, ১৯৯৫ সালে ।
আল-আরাফাহ্ ইসলামী ব্যাংক পিএলসি. গ্রাহকদের চাহিদা অনুযায়ী ইসলামী শরিয়াভিত্তিক বিভিন্ন ধরনের ব্যাংকিং পরিসেবা দিয়ে থাকে।
বর্তমানে (নভেম্বর, ২০২৪) ব্যাংকিং শাখা ২২৬ টি এবং উপ-শাখা ৭৬ টি। 
বর্তমানে (নভেম্বর, ২০২৪) এটিএম বুথ সংখ্যা ২৩৫ টি।
দেবি শেঠি

দেবী প্রসাদ শেঠি (জন্ম ৮ মে ১৯৫৩) একজন ভারতীয় কার্ডিয়াক সার্জন। তিনি স্বল্প খরচে উন্নত চিকিৎসা প্রদানস্বরূপ পদ্মভূষণ পদক লাভ করেন।
ডা. দেবি প্রসাদ শেঠি "নারায়ণ হেলথ" এর চেয়ারম্যান ও উদ্যোক্তা ।
দেবি শেঠি ভারতের কর্ণাটক রাজ্যের দক্ষিণ কনাডা জেলার কিন্নিগলি গ্রামে জন্মগ্রহণ করেন।নয় ভাইবোনের মধ্যে অষ্টম শেঠি মেডিকেলে পঞ্চম গ্রেডে পড়ার সময় তৎকালীন দক্ষিণ আফ্রিকার সার্জন কর্তৃক বিশ্বের প্রথম হৃৎপিণ্ড প্রতিস্থাপনের কথা শুনে কার্ডিয়াক সার্জন হবার সিদ্ধান্ত নেন।
১৯৯১ সালে নয় দিন বয়সী শিশু রনি এর হৃৎপিণ্ড অপারেশন করেন যা ভারতের প্রথম সফল শিশু হৃৎপিণ্ড অস্ত্রোপচার। তিনি কলকাতায় মাদার তেরেসার ব্যক্তিগত চিকিৎসক হিসেবে কর্মরত ছিলেন। এর কিছুকাল পর তিনি ব্যাঙ্গালোরে চলে যান এবং মণিপাল হার্ট ফাউন্ডেশন প্রতিষ্ঠা করেন।
তিনি প্রায় ১৫,০০০ এর বেশি কার্ডিয়াক সার্জারি করেছেন।
তিনি বিভিন্ন ক্ষেত্রে অবদান রেখেছে তার মধ্যে কার্ডিওলজিস্ট হিসাবে খুব ভাল কাজ করেছেন।
উইন্ডোজ ১০

উইন্ডোজ ১০ হচ্ছে মাইক্রোসফট উইন্ডোজ অপারেটিং সিস্টেমের একটি উল্লেখযোগ্য সংস্করণ। এটি উন্মোচিত হয় ২০১৪ সালের ১৪-ই সেপ্টেম্বর এবং ২০১৫ সালের ২৯ জুলাই এটি মুক্তি পায়। মুক্তির পর এক বিবৃতিতে বলা হয়, এর পর মাইক্রোসফট আর নতুন কোনো অপারেটিং সিস্টেম উন্মোচন করবে না । উইন্ডোজ ১০ এর জন্য নতুন আপগ্রেড প্রদান করে তা আরোও উন্নত করবে। তবে, ২০২১ সালের ২৪শে জুন মাইক্রোসফটের চিফ প্রোডাক্ট অফিসার পানোস প্যানের উপস্থাপনায় একটা ভার্চুয়াল ইভেন্টে উইন্ডোজের পরবর্তী সংস্করণ উইন্ডোজ ১১ এর ঘোষণা দেওয়া হয়।
উইন্ডোজ ১০ সম্পর্কে প্রথম আভাস দেয়া হয়, সফটওয়্যার ও ওয়েব ডেভেলপারদের জন্য ২০১৪ সালের এপ্রিলে অনুষ্ঠিত মাইক্রোসফটের বার্ষিক "বিল্ড" সম্মেলনে। উইন্ডোজ ১০ এর লক্ষ্য মূলত ব্যবহারকারীর নিজস্ব প্রয়োজনীয় ফিচারগুলোর সঠিক ব্যবস্থা করা, যা প্রথম উইন্ডোজ ৮-এর মাধ্যমে পরিচয় করানো হয়েছিলো। এটির সাথে অতিরিক্ত সফটওয়্যার যুক্ত করার মাধ্যমে ডেস্কটপ কম্পিউটার ও ল্যাপটপের মত টাচস্ক্রিন নয় এমন ডিভাইসে ব্যবহারকারী অভিজ্ঞতা উন্নত করা হয়েছে। এতে আরও রয়েছে উইন্ডোজ স্টোরের অ্যাপ চালানোর ক্ষমতা।
ডিজেল গাছ

ডিজেল গাছ (বৈজ্ঞানিক নাম: "Copaifera langsdorffii") হচ্ছে উষ্ণমণ্ডলীয় বৃষ্টিবনের গাছ। ব্রাজিলের স্থানীয় ভাষায় গাছটাকে কুবাই, কেবিসমো বিভিন্ন নামে ডাকা হয়।
এই গাছ সাধারণত ২৫ থেকে ৪০ ফুট লম্বা হতে পারে। এই গাছে সাদা রংয়ের আকর্ষনীয় ফুল ও তৈলাক্ত ফল ধরে। রাবার গাছের মতো করেই এই গাছের গায়ে ছিদ্র করে রস বের করা হয়, যা ডিজেলের বিকল্প বায়োডিজেল হিসাবে ব্যবহার করা যায়, সেই তেল দিয়ে রীতিমত গাড়িও চালানো যায়, এটা এতই বিশুদ্ধ যে খনিজ তেলের মত পরিশোধনেরও প্রয়োজন হয় না। তেল দেয়ার উপযোগী হতে গাছগুলোকে প্রায় ১৫ বছরের মত সময় লাগে এবং প্রতিটি পূর্ণবয়স্ক গাছ বছরে ৩০ থেকে ৪০ লিটার তেল উৎপাদন করতে পারে। অস্ট্রেলিয়াসহ বিভিন্ন দেশে বাণিজ্যিকভাবে এই গাছের চাষ ধীরে ধীরে জনপ্রিয় হচ্ছে।
ঙ্গাগ-দ্বাং-ব্স্তান-পা'ই-র্গ্যাল-ম্ত্শান

ঙ্গাগ-দ্বাং-ব্স্তান-পা'ই-র্গ্যাল-ম্ত্শান () (১৭২৭-১৭৫৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় গুং-থাং লামা উপাধিধারী বৌদ্ধ ভিক্ষু ছিলেন।
ঙ্গাগ-দ্বাং-ব্স্তান-পা'ই-র্গ্যাল-ম্ত্শান ১৭২৭ খ্রিষ্টাব্দে মধ্য তিব্বতের ছা নামক একটি ছোট শহরে জন্মগ্রহণ করেন। তিন বছর বয়সে পঞ্চম পাঞ্চেন লামা তাকে দ্গে-'দুন-ফুন-ত্শোগ্স () নামক পঞ্চাশতম দ্গা'-ল্দান-খ্রি-পার পুনর্জন্ম রূপে চিহ্নিত করেন। পাঁচ বছর বয়সে র্গ্যাল-স্রাস-য়ে-শেস-গ্রাগ্স-পা () নামক এক ভিক্ষু তাকে প্রব্রজ্যা ও সাত বছর বয়সে শ্রমণের শপথ প্রদান করেন। এরপর তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে রাব-'ব্যাম্স-পা-ব্সোদ-নাম্স-দার-র্গ্যাস () নামক এক ভিক্ষুর নিকট শিক্ষালাভ করেন। দশ বছর বয়সে তিনি আমদো যাত্রা করে ব্লা-ব্রাং-ব্ক্রা-শিস-'খ্যিল বৌদ্ধবিহারে দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী লামার নিকট শিক্ষালাভ করেন। কুড়ি বছর বয়সে গ্ন্যান-র্ত্সে-দ্পোন-স্লোব-ঙ্গাগ-দ্বাং-ছোস-'ফেল () নামক বৌদ্ধ লামা তাকে ভিক্ষুর শপথ প্রদান করেন। দর্শন ও তন্ত্র ছাড়াও ব্যাকরণ, কাব্যশাস্ত্র, সংস্কৃত ধ্বনিতত্ত্ব, জ্যোতিষ, চিকিৎসাশাস্ত্র প্রভৃতি বিভিন্ন বিষয়ে তার অসাধারণ পাণ্ডিত্যের জন্য তিনি ত্শাং-স্রাস-দ্গ্যেস-পা'ই-র্দো-র্জে () নামে পরিচিত ছিলেন। বাইশ বছর বয়সে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চম প্রধান হিসেবে অধিষ্ঠিত করা হয় এবং এই পদে তিনি চার বছর থাকেন। এরপর তিনি ব্রাগ-দ্কার () বৌদ্ধবিহারে একটি তন্ত্র শিক্ষাপ্রতিষ্ঠান প্রতিষ্ঠা করেন ও দর্শন শিক্ষাপ্রতিষ্ঠানের পরিবর্ধন সাধন করেন। ১৭৫৪ খ্রিষ্টাব্দে তিনি দ্বিতীয় বারের জন্য ব্লা-ব্রাং-ব্ক্রা-শিস-'খ্যিল বৌদ্ধবিহারের অষ্টম প্রধান হিসেবে অধিষ্ঠিত হন এবং চার বছর এই পদে থাকেন। ১৭৫৯ খ্রিষ্টাব্দে তিনি চীন যাত্রা করে চিং সম্রাট চিয়ানলোংয়ের সঙ্গে সাক্ষাত করেন। ঐ বছর বেইজিং শহরে তার মৃত্যু হয়।
দ্কোন-ম্ছোগ-ব্স্তান-পা'ই-স্গ্রোন-মে

দ্কোন-ম্ছোগ-ব্স্তান-পা'ই-স্গ্রোন-মে () (১৭৬২-১৮২৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় গুং-থাং লামা উপাধিধারী বৌদ্ধ ভিক্ষু ছিলেন।
দ্কোন-ম্ছোগ-ব্স্তান-পা'ই-স্গ্রোন-মে ১৭৬২ খ্রিষ্টাব্দে তিব্বতের ম্দ্জোদ-দ্গে () নামক স্থানে জন্মগ্রহণ করেন। তার পিতার নাম ছিল থে-বো-ল্চাগ্স-পো-ব্যাম্স-পা () এবং মাতার নাম ছিল বো-চোগ ()। সাত বছর বয়সে দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী লামা তাকে ঙ্গাগ-দ্বাং-ব্স্তান-পা'ই-র্গ্যাল-ম্ত্শান () নামক দ্বিতীয় গুং-থাং লামা উপাধিধারী বৌদ্ধ ভিক্ষুর পুনর্জন্ম রূপে চিহ্নিত করেন। তিনি ১৭৬৮ খ্রিষ্টাব্দে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারে এনে তাকে উপাসক, প্রব্রজ্যা ও শ্রমণের শপথ প্রদান করেন। এরপর দ্কোন-ম্ছোগ-ব্স্তান-পা'ই-স্গ্রোন-মে দর্শন, তন্ত্র, ব্যাকরণ, কাব্যশাস্ত্র, সংস্কৃত ধ্বনিতত্ত্ব, জ্যোতিষ, চিকিৎসাশাস্ত্র, মঙ্গোল ও চীনা ভাষা প্রভৃতি বিভিন্ন বিষয়ে শিক্ষালাভ করেন। সতেরো বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ভর্তি হয়ে হোর-স্কাল-ব্জাং-দ্ঙ্গোস-গ্রুব () নামক এক মঙ্গোল পণ্ডিতের নিকট ধর্মশিক্ষালাভ করেন। ১৭৮২ খ্রিষ্টাব্দে অষ্টম দলাই লামা তাকে ভিক্ষুর শপথ প্রদান করেন। ১৭৯১ খ্রিষ্টাব্দে তিনি ত্শা-খো'ই-দা-ত্শাং () মঠ এবং সদ্যপ্রতিষ্ঠিত র্ঙ্গা-বা'ই-স্গো-মাং () বিহারের প্রধান হিসেবে অধিষ্ঠিত হন। ১৭৯২ খ্রিষ্টাব্দে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের একুশতম প্রধান হিসেবে এবং ১৭৯৭ খ্রিষ্টাব্দে দ্গোন-লুং-ব্যামস-পা-গ্লিং () বিহারের প্রধান হিসেবে অধিষ্ঠিত করা হয়।
জুবায়ের হোসেন

জুবায়ের হোসেন (জন্ম: ১২ সেপ্টেম্বর, ১৯৯৫) জামালপুরের ইসলামপুর উপজেলার পার্থশী ইউনিয়নে জন্মগ্রহণকারী জন্মগ্রহণকারী বাংলাদেশী ক্রিকেটার। বাংলাদেশ টেস্ট ক্রিকেট দলের অন্যতম সদস্য জুবায়ের লেগব্রেক বোলিং করে থাকেন। বাংলাদেশ ক্রিকেট দলের প্রথম লেগ-স্পিনার তিনি। পাশাপাশি ডানহাতে ব্যাটিংয়েও পারদর্শী তিনি। "লিখন" ডাকনামে পরিচিত জুবায়ের এর পূর্বে বাংলাদেশ এ দল, অনূর্ধ্ব-১৯ দলেও অংশগ্রহণ করেছেন।
২৫ অক্টোবর, ২০১৪ তারিখে সফরকারী জিম্বাবুয়ে ক্রিকেট দলের বিপক্ষে তার টেস্ট অভিষেক ঘটে। বাংলাদেশের ৭৪তম টেস্ট ক্রিকেটার জুবায়ের প্রথম দিনেই জিম্বাবুয়ের প্রথম ইনিংসে প্রথমে ব্রেন্ডন টেলরকে ও পরবর্তীতে সিকান্দার রাজাকে আউট করে ৫৮ রানের বিনিময়ে ২ উইকেট পান। ঐ খেলায় তার দল ৩ উইকেটে জয়লাভ করে। সিরিজের তৃতীয় ও চূড়ান্ত টেস্টের তৃতীয় দিনে তার পাঁচ উইকেট প্রাপ্তি বাংলাদেশ দলকে বেশ শক্ত অবস্থানে নিয়ে যায়। তার অসামান্য ক্রীড়ানৈপুণ্যে জিম্বাবুয়ে দল ৩৭৪ রানে গুটিয়ে যায় ও ৩য় দিনশেষে বাংলাদেশ ১৫২ রানে এগিয়ে যায়। জুবায়ের ২০ ওভার বোলিং করে ৯৬ রানে ৫ উইকেট পান। ব্রেন্ডন টেলর, সিকান্দার রাজা, ক্রেগ আরভিন, এল্টন চিগুম্বুরা ও নাতসাই মুশাঙউই তার শিকারে পরিণত হন।
দ্কোন-ম্ছোগ-ব্স্তান-পা'ই-র্গ্যা-ম্ত্শো

দ্কোন-ম্ছোগ-ব্স্তান-পা'ই-র্গ্যা-ম্ত্শো () (১৮২৪-১৮৫৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ গুং-থাং লামা উপাধিধারী বৌদ্ধ ভিক্ষু ছিলেন।
দ্কোন-ম্ছোগ-ব্স্তান-পা'ই-র্গ্যা-ম্ত্শো ১৮২৪ খ্রিষ্টাব্দে তিব্বতের ত্সা-য়ুল () নামক স্থানে ল্দোং () পরিবারগোষ্ঠীতে জন্মগ্রহণ করেন। ছয় বছর বয়সে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা () উপাধিধারী লামা তাকে দ্কোন-ম্ছোগ-ব্স্তান-পা'ই-স্গ্রোন-মে () নামক তৃতীয় গুং-থাং লামা উপাধিধারী বৌদ্ধ ভিক্ষুর পুনর্জন্ম রূপে চিহ্নিত করেন এবং এক বছর পরে তাকে তাকে উপাসক, প্রব্রজ্যা ও শ্রমণের শপথ প্রদান করেন। আঠারো বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে ভর্তি হয়ে র্তা-ত্শাগ-য়োংস-'দ্জিন-দুল-বা-ম্খান-পো-ব্লো-গ্রোস-ব্র্তান-পা () নামক বৌদ্ধ লামার নিকট শিক্ষালাভ করেন। কুড়ি বছর বয়সে সপ্তম পাঞ্চেন লামা তাকে ভিক্ষুর শপথ প্রদান করেন। বত্রিশ বছর বয়সে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের আটচল্লিশতম প্রধান হিসেবে অধিষ্ঠিত করা হয়। দায়িত্ব লাভ করে তিনি সংঘের নিয়ম কানুনের সংস্কার সাধন করেন এবং এক শতেরও বেশি ভিক্ষু সঠিক নিয়ম পালন না করার অপরাধে এই বিহার থেকে বহিষ্কার করেন। এছাড়া তিনি এই বিহারে ধর্মশিক্ষার আমূল সংস্কার সাধন করেন।
'জাম-দ্ব্যাংস-ব্স্তান-পা'ই-ন্যি-মা

'জাম-দ্ব্যাংস-ব্স্তান-পা'ই-ন্যি-মা () (১৮৬০-১৯২৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম গুং-থাং লামা উপাধিধারী বৌদ্ধ ভিক্ষু ছিলেন।
'জাম-দ্ব্যাংস-ব্স্তান-পা'ই-ন্যি-মা ১৮৬০ খ্রিষ্টাব্দে তিব্বতের আমদো অঞ্চলের র্মা-ছু-'গ্রাম-ঙ্গোগ্স-গ্চা'-খোগ () নামক স্থানে জন্মগ্রহণ করেন। তার পিতার নাম ছিল ব্দে-ছেন-দার-র্গ্যাস () এবং মাতার নাম ছিল ব্সোদ-নাম্স-স্ক্যিদ ()। জন্মের পর তার নাম রাখা হয় দ্বাং-ছেন-ত্শে-রিং ()। চার বছর বয়সে তাকে দ্কোন-ম্ছোগ-ব্স্তান-পা'ই-র্গ্যা-ম্ত্শো () নামক চতুর্থ গুং-থাং লামা উপাধিধারী বৌদ্ধ ভিক্ষুর পুনর্জন্ম রূপে চিহ্নিত করে ব্লা-ব্রাং-ব্ক্রা-শিস-'খ্যিল বৌদ্ধবিহারের নিয়ে যাওয়া হয়। এই বিহারে শেস-রাব-র্গ্যা-ম্ত্শো () নামক এক ভিক্ষু তাকে শ্রমণের শপথ প্রদান করেন। তেরো বছর বয়সে তিনি র্মাদ-ব্যুং-থোস-ব্সাম-গ্লিং () বিহারে শিক্ষালাভের উদ্দেশ্যে ভর্তি হন। একুশ বছর বয়সে তিনি ভিক্ষুর শপথ লাভ করেন। চুয়াল্লিশ বছর বয়সে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের উনসত্তরতম প্রধান হিসেবে অধিষ্ঠিত করা হয়। এই সময় তিনি এই বিহারে ভিক্ষুদের ধর্মশিক্ষার ওপর জোর দেন ও নিয়মানুবর্তিতার ওপর কঠোরতা আরোপ করেন। তিনি এই ভারের সঙ্গে মুসলিম সেনানায়ক মা চির মধ্যে মধ্যস্থতা করে এলাকায় শান্তি ফিরিয়ে আনতেও সহায়ক হন।
ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো (তৃতীয় জাম্যাং ঝেপা)

ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () (১৭৯২-১৮৫৫) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা ছিলেন। তিনি তিব্বতের আমদো অঞ্চলের ব্লা-ব্রাং-ব্ক্রা-শিস-'খ্যিল বৌদ্ধবিহারের () সাতাশতম প্রধান ছিলেন।
ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো ১৭৯২ খ্রিষ্টাব্দে তিব্বতের আমদো অঞ্চলের গ্ন্যান-থোগ্স () নামক গ্রামে জন্মগ্রহণ করেন। তার পিতার নাম ছিল রিন-ছেন-র্গ্যা-ম্ত্শো () এবং মাতার নাম ছিল ম্খার-মো-স্ক্যিদ ()। সাত বছর বয়সে ব্লো-ব্জাং-ছোস-ক্যি-ন্যি-মা () নামক তৃতীয় থু'উ-ব্ক্বান () উপাধিধারী লামা তাকে দ্কোন-ম্ছোগ-'জিগ্স-মেদ-দ্বাং-পো () নামক দ্বিতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামার পুনর্জন্ম রূপে চিহ্নিত করেন। তেরো বছর বয়সে দ্কোন-ম্ছোগ-ব্স্তান-পা'ই-স্গ্রোন-মে () নামক তৃতীয় গুং-থাং লামা উপাধিধারী বৌদ্ধ ভিক্ষু তাকে শ্রমণের শপথ প্রদান করেন। ১৮০৯ খ্রিষ্টাব্দে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। একুশ বছর বয়স হলে সপ্তম পাঞ্চেন লামা তাকে ভিক্ষুর শপথ প্রদান করেন। ছাব্বিশ বছর বয়সে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের সাতাশতম প্রধান হিসেবে অধিষ্ঠিত করা হয়। তার জীবদ্দশায় রোং-বো () বিহারের সঙ্গে ব্লা-ব্রাং-ব্ক্রা-শিস-'খ্যিল বৌদ্ধবিহারের বেশ কয়েক বারবিরোধ উপস্থিত হয়, কিন্তু তার কূটনৈতিক বুদ্ধির হলে ব্লা-ব্রাং-ব্ক্রা-শিস-'খ্যিল বৌদ্ধবিহারের পক্ষে সকল বিরোধের মীমাংসা ঘটে।
Nietupski, Paul. 2011. Labrang Monastery: A Tibetan Buddhist Community on the Inner Asian Borderlands, 1709-1958. Plymouth: Lexington Books, pp. 135–139.
তিন গোয়েন্দা সিরিজের বইয়ের তালিকা

তিন গোয়েন্দা সিরিজের ৪৫০'র বেশি কাহিনী বেরিয়েছে। তন্মধ্যে ২০০'র মতো উপন্যাস আর বাকিগুলো বড় গল্প-উপন্যাসিকা। সেবা প্রকাশনী থেকে প্রকাশিত প্রতিটি বই পেপারব্যাকে। প্রজাপতি প্রকাশন থেকে প্রকাশিত বইগুলো শোভন এবং হার্ডকভারে।
সেবা প্রকাশনী থেকে প্রকাশিত বইসমূহের তালিকা:
সেবা প্রকাশনী থেকে বের হয়ে রকিব হাসান অন্য প্রকাশনী থেকে তিন গোয়েন্দার চরিত্র নিয়ে কাহিনী লেখা শুরু করেন। প্রথমা থেকে গোয়েন্দা কিশোর মুসা রবিন সিরিজে আটটি বই প্রকাশিত হয়।
জের্ভাস রোজারিও

জের্ভাস রোজারি (Gervas Rozario) একজন উচ্চপদস্থ ধর্ম যাজক। তিনি বাংলাদেশের রাজশাহী রোমান ক্যাথলিক ডাযোসিস বা ধর্ম প্রদেশের প্রধান। তিনি পুরোহিত পদে অভিষিক্ত হন ৩১ ডিসেম্বর ১৯৮০ সালে। তিনি পুরোহিত থাকা অবস্থায় বিভিন্ন গীর্জার খ্রীস্টভক্তদের আধ্যাত্মিক পরিচর্যার দায়িত্ব পালন করেছেন। তিনি সেমিনারী যেখানে পুরোহিতপ্রার্থীদের প্রশিক্ষণ দেওয়া হয় সেখানেও দক্ষতার সাথে দায়িত্ব পালন করেছেন। তিনি ঢাকা বিশ্ববিদ্যালয়ে ‘খ্রীস্ট ধর্ম’ বিষয়ের উপর অধ্যাপক ছিলেন ১৯৯৮ থেকে ২০০৩ সাল পযন্ত।
ক্যাথলিক পুরোহিতগণ কৌমার্য ব্রত পালন করেন। সেই সুত্রে তিনি একজন চির কুমার। তিনি নাটোরের ছাতিয়ানগাছা গ্রামে এক কৃষক পরিবারে জন্মগ্রহণ করেন। তার বাবার নাম পিটার রোজারিও এবং মার নাম আগাথা কস্তা।
তিনি সেন্ট যোসেফ উচ্চ মাধ্যমিক বিদ্যালয়ে তার শিক্ষা জীবন শুরু করেন। এর পর তিনি দিনাজপুরের সেন্ট ফিলিপ হাই স্কুল এবং ঢাকার নটর ডেম কলেজে পড়াশোনা করেন। তিনি নৈতিক ধর্মতত্ত্বের উপর ডক্টরেট ডিগ্রি লাভ করেন রোম নগরী থেকে।
তিনি পুরোহিত হিসেবে অভিষিক্ত হওয়ার পর প্রথম পালকীয় দায়িত্ব শুরু করেন নাটোরের বোনী ধর্মপল্লী বা প্যারিসে। তিনি খ্রীস্টান যুবক-যুবতীদের গঠন দানেও কাজ করেছেন। তিনি দিনাজপুরের শুইহারী ইন্টারমিডিয়েট সেমিনারী, ঢাকার বনানী পবিত্র আত্মা উচ্চ সেমিনারী, রমনা সেমিনারীতে যাজকপ্রার্থীদের প্রশিক্ষণ দিয়েছেন। ক্যাথলিক খ্রীস্টানদের সামাজিক সংস্থা ‘কারিতাস বাংলাদেশ’ এর কার্যনিবাহী পরিষদের সদস্য হিসেবে দায়িত্ব পালন করেছেন। তিনি দম্পত্তিদের পরামর্শ দানেও ভূমিকা পালন করে গেছেন নিষ্ঠার সাথে। তিনি রাজশাহী রোমান ক্যাথলিক ডাযোসিসের প্রশাসক হিসেবে নিয়োগ পান ২০০৬ সালে। পোপ তাকে রাজশাহী ডাযোসিসের বিশপ হিসেবে ঘোষণা দেন ২০০৭ সালের ১৫ জানুয়ারী। তিনি বিশপ হিসেবে অভিষিক্ত হন ২২ মাচ ২০০৭ সালে। তার অধীনে ১৯টি পেরিশের আওতায় ৫৯,৬৩০ জন ক্যাথলিক খ্রীস্টভক্ত রয়েছেন। তিনি বর্তমানে বাংলাদেশ ক্যাথলিক বিশপ সম্মিলনির সহ-সভাপতির দায়িত্বে নিয়োজিত রয়েছেন। বিগত মে, ২০১৫ সাল থেকে তিনি বেসরকারী উন্নয়ন সংস্থা কারিতাস বাংলাদেশের সভাপতি হিসেবে দায়িত্বও পালন করছেন।
ref>http://directory.ucanews.com/dioceses/bangladesh-rajshahi/10</ref>
রেহানেহ জব্বারি

রেহানেহ জব্বারি মলয়েরি (ফারসি: ریحانه جباری ملایری;) (জন্ম ১৯৮৮ – ২৫ অক্টোবর, ২০১৪) ছিলেন ইরানের একজন নারী যিনি মোর্তজা আবদোলালি সারবান্দিকে খুনের অভিযোগে অভিযুক্ত। তিনি ২০০৭ সাল থেকে তার ফাঁসি কার্যকর হওয়া পর্যন্ত জেলে ছিলেন। জেলখানায় কী ঘটেছে তার কাহিনী তিনি প্রকাশ করেছেন। তার প্রথম আইনজীবী মোহাম্মদ মোস্তফা তার কাহিনীকে ব্লগে প্রকাশ করেছেন। ইরানের আইন অনুসারে, তার অপরাধ প্রমাণিত হওয়ায় এবং তার আত্মপক্ষ সমর্থন সত্য প্রমাণিত না হওয়ায়, ক্ষতিগ্রস্ত পরিবার ফাঁসি থামাতে পারত, তারা রাজি না হওয়ায় রেহানেহকে ফাঁসি দেয়া হয়।
২০০৭ সালে, সারবান্দি ও জব্বারির সাক্ষাত ঘটে। একটি ক্যাফেতে সাক্ষাত করে সারবান্দি রেহানেহকে তার অফিসে ব্যবসায়িক প্রয়োজনে যেতে বলে। অফিসে থাকাকালীন সারবান্দি রেহানেহকে ধর্ষণের চেষ্টা করে। জব্বারি পকেট থেকে ছুরি বের করে সারবান্দিকে আঘাত করে।রেহানেহ সেখান থেকে পালিয়ে গেলে সারবান্দি রক্তক্ষরণে মারা যায়।
গ্রেপ্তারের পর তাকে দুই মাস নির্জনে বন্দি করে রাখা হয়। শুধু উকিলের সাথে দেখা করতে দেয়। ২০০৯ সালে তেহরানের আদালত তাকে ফাঁসির আদেশ দেয়। অ্যামনেস্টি ইন্টারন্যাশনালের মতে, জব্বারি সারবান্দিকে আঘাতের কথা স্বীকার করেছেন, কিন্তু দাবি করেছেন বাসার অন্য কেউ তাকে হত্যা করে।
অ্যামনেস্টি ইন্টারন্যাশনাল, জাতিসংঘ, ইউরোপিয়ান ইউনিয়ন, এবং গেটেস্টন ইন্সটিটিউট তার জীবন বাঁচানোর জন্য লবিং করে। সারা বিশ্বে প্রচারণা ও ২০,০০০ স্বাক্ষর সংগ্রহ করে তার ফাঁসি থামানোর জন্যে এপ্রিল ২০১৪ থেকে তার শাস্তি স্থগিত ছিলো ২৯ সেপ্টেম্বর, ২০১৪ ঘোষণা করা হয় যে তার ফাঁসি অনিবার্য।
রেহানেহ জব্বারিকে ২৫ অক্টোবর, ২০১৪ তে কারাজের উত্তরে গোহারদস্ত জেলে ফাঁসি দিয়ে হত্যা করা হয়। পরে প্রকাশ পায় যে তিনি তার মৃত্যুর পূর্বে তার অঙ্গপ্রত্যঙ্গ দান করে গেছেন।
ঝরা সময়ের গান

ঝরা সময়ের গান বাংলা রক সঙ্গীত দল মহীনের ঘোড়াগুলি সম্পাদিত দ্বিতীয় অ্যালবাম। ১৯৯৬ সালে আশা অডিও কর্তৃক ভারতের আন্তর্জাতিক কলকাতা পুস্তকমেলায় এটি মুক্তি পায়।
পাশাপাশি জানুয়ারি ১৯৯৬ সালে, একই নামে মহীনের ঘোড়াগুলি প্রকাশনা থেকে অ্যালবামটির একটি সংকলন বই আকারে প্রকাশিত হয়। যেটি উৎসর্গ করা হয়েছিলো "যাঁরা গান শুনতে এবং গান গাইতে ভালোবাসেন" তাদেরকে।
বাংলাদেশ জাতীয় তথ্য বাতায়ন

বাংলাদেশ জাতীয় তথ্য বাতায়ন গণপ্রজাতন্ত্রী বাংলাদেশ সরকারের মন্ত্রিপরিষদ বিভাগের তত্ত্বাবধানে প্রধানমন্ত্রীর কার্যালয় থেকে পরিচালিত একসেস টু ইনফরমেশন প্রোগ্রামের আওতায় জনগণের তথ্য প্রাপ্তির অধিকার নিশ্চিতকরণ এবং সরকারি দপ্তর থেকে প্রদেয় সেবাসমূহ প্রাপ্তির নিশ্চয়তা বিধানের লক্ষ্যে দেশের সকল ইউনিয়ন, উপজেলা, জেলা, বিভাগ, অধিদপ্তর ও মন্ত্রণালয়সহ প্রায় পঁচিশ হাজার সরকারি দপ্তরের ওয়েব সাইটের একটি সমন্বিত রূপ বা ওয়েব পোর্টাল।
'জিগ্স-মেদ-ব্স্তান-পা'ই-দ্বাং-ফ্যুগ

'জিগ্স-মেদ-ব্স্তান-পা'ই-দ্বাং-ফ্যুগ () (১৯২৬-২০০০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ গুং-থাং লামা উপাধিধারী বৌদ্ধ ভিক্ষু ছিলেন।
'জিগ্স-মেদ-ব্স্তান-পা'ই-দ্বাং-ফ্যুগ ১৯২৬ খ্রিষ্টাব্দে তিব্বতের দক্ষিণ আমদো অঞ্চলের ম্দ্জোদ-দ্গে-ব্ঝাগ-ল্দোম () নামক স্থানে এক যাযাবর পরিবারে জন্মগ্রহণ করেন। তার পিতার নাম ছিল 'জিগ্স-মেদ-র্দো-র্জে () এবং মাতার নাম ছিল পাদ-দ্কার-স্ক্যিদ ()। চার বছর বয়সে ব্লো-ব্জাং-'জাম-দ্ব্যাংস-য়ে-শেস-ব্স্তান-পা'ই-র্গ্যাল-ম্ত্শান () নামক পঞ্চম 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা তাকে 'জাম-দ্ব্যাংস-ব্স্তান-পা'ই-ন্যি-মা () নামক পঞ্চম গুং-থাং লামা উপাধিধারী বৌদ্ধ ভিক্ষুর পুনর্জন্ম রূপে চিহ্নিত করে ব্লা-ব্রাং-ব্ক্রা-শিস-'খ্যিল বৌদ্ধবিহারের নিয়ে যান, যেখানে বিভিন্ন বৌদ্ধ ভিক্ষুর নিকট তার ধর্মশিক্ষা শুরু হয়। ১৯৫৪ খ্রিষ্টাব্দে তাকে ব্লা-ব্রাং-ব্ক্রা-শিস-'খ্যিল বৌদ্ধবিহারের প্রধান হিসেবে অধিষ্ঠিত করা হয় এবং এই পদে তিনি তিন বছর থাকেন।
১৯৫৮ খ্রিষ্টাব্দে সিচুয়ান অঞ্চলের এক স্বল্পপরিচিত চীনা আধিকারিকের আমন্ত্রণে 'জিগ্স-মেদ-ব্স্তান-পা'ই-দ্বাং-ফ্যুগ চীনে তীর্থভ্রমণে বেরোন কিন্তু চীনা সেনাবাহিনী একটি অতিথি নিবাসে তাকে গ্রেপ্তার করেন। তাকে একটি সাময়িক কারাগারে নিয়ে যাওয়া হয়। অন্যান্য বদীদের নির্দেশ দেওয়া হয় যাতে তারা তাকে গুং-থাং লামা হিসেবে সম্ভাষণ না করেন। কয়েক মাস পরে তাকে ভিক্ষুর পোশাক ত্যাগ করতে বলে চীনা পোশাক পরিয়ে দেওয়া হয়। পরে তাকে গানসু অঞ্চলের কারাগারে চব্বিশ নম্বর কয়েদি হিসেবে বন্দী করে রাখা হয়। তার বিরুদ্ধে চীনের সাম্যবাদী সরকারের বিরুদ্ধে প্রতিবাদ সংগঠিত করার অভিযোগ আনা হয় এবং তার বাসস্থান থেকে বন্দুক ও টেলিগ্রাফ যন্ত্র বাজেয়াপ্ত করার কথা জানানো হয়। তার বিরুদ্ধে বেইজিং শহর পরিদর্শনের আমন্ত্রণ এবং চীনা প্রশাসনের আধিকারিক পদে নিয়োগ প্রত্যাখ্যানের অভিযোগ আনা হয়। প্রথমে তাকে মৃত্যুদণ্ডে দণ্ডিত করার কথা বলা হলেও পরে তাকে যাবজ্জীবন কারাদণ্ডে দণ্ডিত করা হয়। পরবর্তী একুশ বছর তাকে বিভিন্ন কারাগারে কঠোর শ্রমের সঙ্গে বন্দীজীবন অতিবাহিত করতে হয়। ১৯৭৯ খ্রিষ্টাব্দে তাকে মুক্তি দেওয়া হয়। মুক্তির পরে একটি অতিথি নিবাসে থাকাকালীন চীনা কর্ত্তৃপক্ষ পুনরায় তাকে চীন বিরোধ কার্যকলাপে অর্থসংগ্রহের অভিযোগ আনে এবং তাকে ধর্মীয় কার্যকলাপ করতে বিধিনিষেধ আরোপ করে।
১৯৯০ খ্রিষ্টাব্দে তাকে পুনরায় ব্লা-ব্রাং-ব্ক্রা-শিস-'খ্যিল বৌদ্ধবিহারের একানব্বইতম প্রধান হিসেবে অধিষ্ঠিত করা হয় এবং এই পদে তিনি এক বছর থাকেন। তিনি তিব্বতের পরবর্তী প্রজন্মের শিক্ষার উন্নতির জন্য প্রচুর পরিশ্রম করেন। তিনি তিব্বতের যুবসম্প্রদায়ের জন্য শিক্ষাবৃত্তি চালু করেন এবং তিব্বতী ছাত্র, বিদ্যালয় ও চিকিৎসা কেন্দ্রগুলির জন্য প্রভূত পরিমাণে অর্থ সাহায্য করেন। এছাড়া তিনি বৌদ্ধ ধর্মের পুনর্জাগরণের জন্য তিব্বতের বিস্তীর্ণ অঞ্চলে ও মার্কিন যুক্তরাষ্ট্রে ভ্রমণ করেন। একাদশ পাঞ্চেন লামা বিতর্কে তিনি চীন সরকার দ্বারা নির্বাচিত র্গ্যাল-ম্ত্শান-নোর-বুকে পাঞ্চেন লামা হিসেবে স্বীকার করতে অস্বীকার করেন এবং চতুর্দশ দলাই লামা দ্বারা চিহ্নিত দ্গে-'দুন-ছোস-ক্যি-ন্যি-মাকে স্বীকৃতি দিতে সওয়াল করেন। ১৯৯৬ খ্রিষ্টাব্দে 'জিগ্স-মেদ-ব্স্তান-পা'ই-দ্বাং-ফ্যুগ অসুস্থ হলে তাকে বেইজিং শহরে একটি হাসপাতালে ভর্তি করে তার বৃক্কের শল্য চিকিৎসা করা হয়। চার বছর পরে এই শহরেই তার মৃত্যু ঘটে।
শিবপ্রসাদ ঠাকুর

শিবপ্রসাদ ঠাকুড় ; ) অসমের একজন প্রসিদ্ধ চলচ্চিত্র পরিচালক। ১৯৮৩ সনে মুক্তিপ্রাপ্ত "ঘড়-সংসার" নামক চলচ্চিত্র পরিচালনার মাধ্যমে তিনি চলচ্চিত্র জগতে প্রবেশ করেন। তিনি সর্বমোট ৯টি অসমীয়া চলচ্চিত্র পরিচালনা করেছেন। তার পরিচালনায় মুক্তিপ্রাপ্ত "সোন মাইনা" নামক চলচ্চিত্র ১৯৮৪ সনে শ্রেষ্ঠ আঞ্চলিক চলচ্চিত্রের রাষ্ট্রীয় পুরস্কার লাভ করে।।
যাদুগোপাল মুখোপাধ্যায়

যাদুগোপাল মুখোপাধ্যায় (১৮ সেপ্টেম্বর, ১৮৮৬ - ৩০ আগস্ট, ১৯৭৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম চমকপ্রদ চরিত্র, বিপ্লবী অনুশীলন সমিতির অবিসংবাদী নেতা ও প্রখ্যাত চিকিৎসক। রাজনীতিক্ষেত্রে তিনি বাঘা যতীন, অরবিন্দ ঘোষ, মানবেন্দ্রনাথ রায়, মতিলাল রায় প্রভৃতির ঘনিষ্ঠ সহযোগী ছিলেন। যুগান্তর পার্টির কর্ণধার হিসেবে তিনি ইশতেহার প্রচার করে বিপ্লবী সংগঠন তুলে দিয়ে বাংলার বিপ্লবীদের কংগ্রেসের মাধ্যমে গণআন্দোলনে অংশগ্রহণের নির্দেশ দিয়েছিলেন। উচ্চাঙ্গ সংগীত বিশারদ ও সুসাহিত্যিক ছিলেন।
যাদুগোপাল মুখোপাধ্যায়ের জন্ম মেদিনীপুর জেলার তমলুকে। তার পিতার নাম কিশোরীলাল মুখোপাধ্যায়। সুলেখক ধনগোপাল মুখোপাধ্যায় তার ছোট ভাই। ১৯১৫ সালে মেডিকেল কলেজের ছাত্রাবস্থায় তাকে আত্মগোপন করতে হয়। ১৯২১ সালে আত্মগোপন থেকে আত্মপ্রকাশের পর ফাইনাল এম.বি. পরীক্ষায় মেডিসিনে সর্বোচ্চ নম্বর পেয়ে ডাক্তারি পাস করেন।
যাদুগোপাল মুখোপাধ্যায় ১৯০৫ সালে অনুশীলন সমিতির সভ্য হন। পরে যতীন্দ্রনাথ মুখোপাধ্যায়ের নেতৃত্বে যে যুগান্তর দল ১৯১৫ সালে জার্মানির সহযোগিতায় ভারতে সশস্ত্র সংগ্রামের আয়োজন করেছিলেন, তিনি ছিলেন সে দলের বৈদেশিক দপ্তরের ভারপ্রাপ্ত নেতা ও আন্তর্জাতিক রাজনীতি বিশেষজ্ঞ। বালেশ্বর যুদ্ধে যতীন্দ্রনাথের মৃত্যু হলে যুগান্তর দলের দায়িত্ব আসে তার উপর। পুলিসের মতে যাদুগোপাল "Was the Brain of the Jugantar" এবং তাকে ধরিয়ে দেবার জন্য ২০ হাজার টাকা পুরস্কার ঘোষণা করা হয়। কিন্তু তিনি ১৯২১ সাল পর্যন্ত আত্মগোপন করে বাংলা, অসম, চীন সীমান্ত ও বিহারের বিভিন্ন স্থানে ঘুরে ঘুরে দলের কাজ চালিয়ে যান। এসময় তার সহকারী ছিলেন বিপ্লবী সুরেন্দ্রমোহন ঘোষ, কুলেন্দ্র রাহা রায় প্রমুখ। ১৯২৩ থেকে ১৯২৭ সন পর্যন্ত কারারুদ্ধ থাকেন। মুক্তি পেলেও তাকে বাংলা থেকে বহিষ্কার করা হয়।
১৯২৭ সন থেকে যাদুগোপাল মুখোপাধ্যায় বিহারের রাঁচি শহরে স্থায়ীভাবে বসবাস ও চিকিৎসা ব্যবসা করতে থাকেন। ৩৫ বছর ধরে ঐ অঞ্চলে সুচিকিৎসকরূপে খ্যাতি অর্জন করেন। যক্ষ্মা রোগের চিকিৎসায় বিশেষ পারদর্শী ছিলেন। এ বিষয়ে তিনি একখানি গ্রন্থও রচনা করেন।
যাদুগোপাল ১৯৪২ - ১৯৪৫ সন পর্যন্ত ভারত ছাড় আন্দোলনের অংশ নেবার কারণে কারারুদ্ধ থাকেন। এ সময় হাজারিবাগ জেলে তার সহবন্দিদের মধ্যে ছিলেন জয়প্রকাশ নারায়ণ। আন্দোলনকে সফল করে তোলার জন্য তিনিই জয়প্রকাশ নারায়ণ ও আরো কয়েকজনকে জেল থেকে পালানোর পরিকল্পনাসহ পরামর্শ দেন এবং প্রত্যক্ষভাবে সহযোগিতা করেন।
তার রচিত উল্লেখযোগ্য গ্রন্থ হচ্ছে,